Uşaqlarda heyvan qorxusu » 3w.LeGenD.Az | Əfsanə olmaq istəyən bizimlədi... | Eurovision 2013, Geyimler, sac duzumleri, mentiq, aforizmler, animasiyalar, sekiller, avatarlar, menali sozler, maraqli, dadli tortlar, mp3, video\nQorxu insanın həyatını davam etdirə bilməsi üçün lazımlı duyğulardan biridir. Lakin, hər bir qorxu məntiq çərçivəsində nəzarət altına alınmalıdır. Normal inkişafını davam etdirən bir uşaq üçün alışılmamış olan hər şey kimi heyvanlarla da ilk qarşılaşma narahatlıq verici ola bilər.\nBurada uşaq üçün valideynin yeni olan varlıqlarla qarşılaşdıqlarında verdiyi reaksiya vacibdir. Bir çox valideynlər uşağının özünə güvənmədiyindən, müəyyən qorxuları olduğundan şikayətlənir. Ancaq ana və atalar, nənələr, babalar, xalalar, bibilər bir intizam vasitəsi olaraq uşaqları heyvanlarla qorxutma üsukundan bol-bol istifadə edirlər.\n“Hav-hav gəlir “,” dinc dayanmasan səni aslanlara verərəm “, ” şkafları qarışdırma böcək var dişləyər “kimi tez-tez müraciət edilən tərbiyə etmə üsulu doğru deyil. Əslində burada böyüklər artıq öz qorxuları ilə uşaqlara örnək olurlar.\nUşaqlardakı qorxuları aradan qaldırmaq üçün ilk əvvəl ailələr öz qorxularının öhdəsindən gəlməlidirlər. Heç bir heyvan növü özünə qarşı yönəlmiş və ya yönələ biləcək bir təhdid hiss etmədiyi müddətcə insana zərər verməz. Təbiətdə min bir heyvan olduğu üçün də bir uşağın bir heyvanla qarşılaşmamaq şansı yox kimidir.\nBuna görə də bir ailə uşağı ilə birlikdə bir heyvanla qarşılaşdıqda o heyvana sevərək yaxınlaşmalı, əvvəl heyvanı sakit bir şəkildə izləməli sonra da o heyvanın xüsusiyyətlərini uşağa doğru şəkildə başa salmalıdır. Məsələn: itin insana zərər vermədiyini, bir insandan zərər görmə təhlükəsi hiss etmədiyi müddətcə itin insanları dişləmədiyini, hansı heyvanın hansı vəziyyətlərdə zərər verə biləcəyi başa salınmalıdır. Heyvanla qarşılaşan uşaq heyvandan qorxarsa, uşağı heyvana zorla yaxınlaşdırmaq, heyvanı uşağın üstünə atmaq, zorla əl vurmasını istəmək də qorxuları artırır.\nQorxu vəziyyətində ailələrin müsbət, güvənverici, qorxunu dəstəkləməyən və açıqlayıcı davranışları kifayətdir . Məsələn: ailələr özlərinin də qorxmadığı bir heyvandan bəhs edərək uşağa heyvanlardan qorxulmaması lazım olduğunu bildirməlidirlər. Hətta uyğundursa valideynlər qorxmadıqları bir ev heyvanını evlərində saxlaya bilərlər. Doğru və lazım olduğu şəkildə baxılan ev heyvanları uşaqlarda sevgi, sevilmə duyğusu, insanlararası duyarlılıq və insanlararası əlaqəni gücləndirər.\nUşaqların qorxu hisləri\nUşağa əl qaldirmaq düzgündürmü?\nUşaqlıq qorxularını necə dəf etmək olar?\n23 mart 2014 18:28\n21 mart 2014 20:53\n19 mart 2014 19:46\n19 mart 2014 17:33\nmen hemise hav hav gelir dimisem\nღ★ Firuzə ★ღ, caaannnn ureimm\n18 mart 2014 20:05\nkim heyvandan qorxur aa?? gəlsin öyrədim onlara heyvan sevməyi təşəkkülərr\n18 mart 2014 17:16\nXEBERE GOR TWK\n18 mart 2014 14:27\n18 mart 2014 13:57\n18 mart 2014 11:44\n18 mart 2014 10:28\n18 mart 2014 10:24\n18 mart 2014 09:54\ntewekkurler canim melumat ucun\n18 mart 2014 08:55


Yunis Abbasov uzun illərdir ki, Londonda yaşayır. Özünün açıqlamalarına görə, orada özünə biznes qurub. Belə iddialar da var ki, oğul Abbasovun Londondakı biznesi ata Abbasovun kapitalı hesabına formalaşıb, dirçəlib. İsmət Abbasov isə heç vaxt biznesmen olmayıb, onun məmur olaraq maaşı da oğluna böyük varidat ötürməsinə imkan verəcək qədər deyil.\nEhtimal olunur ki, Yunis Abbasovun biznesinin mayasında atasının nazir və başqa vəzifələrdə işlədiyi dövrlərdə qeyri-qanuni yollarla əldə etdiyi pullar dayanır. Zaman-zaman yerli və xarici mediada Yunis Abbasovun varidatı haqda xəbərlər yayılır. Hazırda Abbasovların Dumanlı Albionda 21 milyon dollarlıq mal-mülklərinin olmasını təsdiqləyən sənədlər ortalıqdadır. Belə anlaşılır ki, Yunis Abbasov bir neçə 10 milyonluq varidatın sahibidir. Onun Böyük Britaniyada radikal dini təriqət üzvü olması xəbəri də yeni deyil.\nBildirilir ki, Abbasov hələ Londonda təhsil alarkən dini baxışlarını dəyişib və sələfi təriqətinin daşıyıcısına çevrilib. Böyük pullara sahib Yunis Abbasov məmur oğlu olaraq dini baxışlarını dəyişən ilk azərbaycanlı deyil. Bakının keçmiş icra başçısı Hacıbala Abutalıbovun oğlu İsrafil Abutalıbovun da sələfi olması iddiaları illərdir ki, mətbuatda dolaşır və təkzib olunmur. İsrafil Abutalıbov da Yunis Abbasov kimi uzun müddət Londonda yaşayıb. Bakıya illər sonra tamam başqa qiyafədə və düşüncədə qayıdan Hacıbala Abutalıbovun oğlu o dövrdə BŞİH başçısı olan atasının belə işdən çıxmasına təkid etməsi xəbərləri yayılmışdı. Belə xəbərlər vardı ki, İsrafil Abutalıbov vəhhabilər kimi uzun saqqal saxlayıb, onlar kimi şalvarının balağını gödəldib. Valideynləri bundan təəccüblənsə və gözləmədikləri belə yeniliyə etiraz etsə də, o, heç kimə və heç nəyə məhəl qoymadan düşüncəsindən dönməmişdi. İsrafil Abutalıbovun İçərişəhərdəki "Aşurbəy" ("Ləzgi məscidi”) məscidinə baş çəkdiyi, Suriyaya döyüşməyə gedən azərbaycanlı vəhabilər arasında təbliğat apardığı və onlara maliyyə dəstəyi göstərdiyi barədə informasiyalar da vaxtilə mətbuat səhifələrindən düşmürdü. Türkiyə mətbuatında İsrafil Abutalıbovun Abu Bəkr kimi təqdim olunması da yaddaşlardan silinməyib. Ölkədən çıxarılan milyonlar hesabına xaricdə özlərinə biznes quran, dini baxışlarını radikal təriqətçiliyə dəyişənlərin xoşagəlməz fəaliyyəti də ola bilərmi?\nBelələrinin Azərbaycan üçün hansı təhülükəsi var? "Xural” qəzetinin baş redaktoru Əvəz Zeynallı deyir ki, bu adamları Azərbaycanla bağlayan sırf buradan daşınan pullardır:\n"Bu gün xaricdə olan təkcə Yunis Abbasov, İsrafil Abutalıbobv deyil ki... Eldar Mahmudovun da, Cahangir Hacıyevin və bir çox eks məmurların da övladları Londondadır. Özləri də, ətrafları da, dost-tanışları da hamısı xaricdədir. Yəni bu adamları ölkəyə bağlayan nəsə yoxdur. Azərbaycan hakimiyyəti bu adamların əllərindəki pullardan, dini baxışlarından ciddi narahat olmalıdır”.\nƏvəz Zeynallı hazırda həbsdə olan keçmiş məmur-oliqarxlardan birinin yaxını ilə söhbətini xatırlayır: "Yanıma gəlmişdilər, bizdən dəstək istəyirdilər. Mən də dedim ki, mənə 2 ziyalı verin, sağımda, solumda otursunlar, mənim dediklərimi təsdiqləsinlər. Cavab belə oldu belə adamlar yoxdur. Nəslindən qadın, kişi, cavanların yanımda olmalarını istədim. Dedilər ki, ölkədə heç kimləri yoxdur, hamısı xaricdədir. Açıq da dedilər ki, bizi bu ölkəyə heç nə bağlamır, adam həbsdən çıxan kimi ölkədən gedəcək. Yəni bu adamlar ölkədən milyardlarla pul çıxarıblar. Zamirə Hacıyevanın timsalında bunu hamı gördü. Qadın bir günün içində bir neçə milyon funt-sterlinqi xərcləmişdi. Hələlik pullar bahalı şərablara, maşınlara, təyyarələrə xərclənir. Gələcəkdə necə olacaq? Bu pullar əslində hakimiyyətin özü üçün təhlükədir. Perspektivdə ölkəyə yaxşı heç nə vəd etmir. Hakimiyyətdaxili çəkişmələrdə həmin pullardan istifadə olunması da istisna deyil. Bu vəsaitlər Azərbaycan xalqının sərvətidir, halal puludur, hansıları ki, oğurlayıb, xaricə daşıyıblar. Hələlik həmin pullar 100 illik çaxırlara, 500 illik viskilərə, bahalı aksessuarlara, mülklərə xərclənir”.


İdmançımızdan Ermənistana özünəməxsus etiraz -\nİdmançımızdan Ermənistana özünəməxsus etiraz\n0\tMart 30, 2015 7:19 axşam\nRusiyanın paytaxtı Moskvada keçirilən və Anatoli Xarlampiyevin xatirəsinə həsr olunmuş sambo üzrə dünya kuboku yarışında maraqlı hadisə yaşanıb.\nQol.Az-ın oxu.az saytına istinadən yaydığı xəbərə görə, turnirin ilk günündə 90 kq-dək çəki dərəcəsində yarışın qalibi erməni Aşot Danielyan, 2-ci yerin sahibi rusiyalı Viktor Osipenko olub. 3-cü yeri isə belaruslu Sergey Lesyakla azərbaycanlı Bəxtiyar Abbasov bölüşüblər.\nQeyd edək ki, ümumilikdə həmin yarışda ölkəmiz 8 idmançı ilə təmsil olunub. Amil Qasımov (74 kq) qızıl, Nəsimi Umbayev (52 kq) və Emil Həsənov (68 kq) gümüş, Bəxtiyar Abbasov (90 kq), Elmuraz Qasımov (100 kq), Kənan Qasımov (90 kq), Elnur Əhmədov (62 kq), Mövlud Mirəliyev (100 kq) bürünc medal qazanıblar.


Qışın soyuğundan və depressiyasından qorunun - Günün Səsi Qışın soyuğundan və depressiyasından qorunun - Günün Səsi\nQışın həm soyuq havası, həm də virusların çox olması immuniteti zəiflədir. Yaxşı qidalanmaq təkcə immuniteti gücləndirmir, sizi depressiyadan qoruyur və sağlam qalmağınıza kömək edir.\nGununsesi.info xəbər verir ki, yaxşı qidalanmaq dedikdə, yağlı, kalorisi bol olan yeməklər nəzərdə tutulmur.\nÇalışın qidalanan zaman vitaminlərdən çox istifadə edəsiniz. Soyuq hava orqanizmi zəiflədir. İlk növbədə çalışın havaların soyuq olmasına baxmayaraq hərəkətli gün keçirin. Təmiz havada ən az 30 dəqiqə gəzin.\nTərəvəzlərdən hazırlanan şorbalar için. Vitaminlər, lif və minerallar orqanizm üçün vacib amillərdir. Bunlar xroniki xəstəliklərin də qarşısını alacaq. Turp, fındıq, kələm, pomidor qəbul edə bilərsiniz.\nMövsümə uyğun tərəvəzlərlə çorba hazırlayın, çalışın zeytun yağından istifadə edəsiniz. Balqabaq, qırmızı soğan, zəncəfili bol suda qaynadın. Üzərinə bir az zeytun yağı qatıb, azca duz və qarabibər əlavə edin. İstəsəniz blenderlə əzə də bilərsiniz. Bu sizi həm sağlam saxlayacaq, həm də formada saxlayacaq.\nGünəş işığının az olması sizi depressiyaya salacaq. Depressiya riskini ən aşağı səviyyəyə endirmək üçün Omeqa 3 mütləqdir. Bunu isə balıq, kətan toxumu və qozla qarşılaya bilərsiniz. Eyni zamanda formada qalmaq üçün avokado, yumurta və yulaf da yeyə bilərsiniz.\nGüclü immunitet üçün C vitamini və sink mütləqdir. Buna görə də cəfəri, çiyələk, kivi, brokolli, portağal, balqabaq tumu, küncüd yeməniz məsləhətdir.\nPrevious İran parlamentində\nNext İki gün əvvəl atasını itirən aparıcının bu hərəkəti tənqid edildi\n03 Yanvar 2022 09:12\nİnfarkta səbəb ola biləcək vərdişlər açıqlandı\n02 Yanvar 2022 20:25\nPandemiya bu il başa çatacaq


Son illər təhsilimizdə aparılan islahatların bir istiqaməti də şagirdlərin biliklərinin qiymətləndirilməsini əhatə edir. Hazırlanmış yeni qiymətləndirmə mexanizmi indi dərsdə şagirdlərin hər hansı mövzuya cavabını deyil, bütün dərsdəki fəaliyyətini, onun təlimdə əldə etdiyi bütün nailiyyəti özündə əks etdirir.\nYeni mexanizmə əsasən tətbiq olunan qiymətləndirmənin 3 növündən biri olan summativ qiymətləndirmədən təcrübəmdə geniş istifadə edirəm.\nMəlum olduğu kimi, summativ qiymətləndirmə şagirdlərin təlimin müəyyən mərhələlərində standartlar üzrə əldə etdikləri nailiyyət səviyyəsinin qiymətləndirilməsidir. Summativ qiymətləndirmənin ən mühüm cəhəti şagirdlərin əldə etdikləri biliklərin tətbiqinə hansı səviyyədə nail olunduğunu aşkar etməkdən ibarətdir.\nSummativ qiymətləndirmənin iki növündən təcrübədə daha çox istifadə olunur. Onlardan biri olan kiçik summativ qiymətləndirmə bölmə və bəhslərin sonunda, ikincisi - böyük summativ qiymətləndirmə isə yarımilin sonunda aparılır.\nQiymətləndirmənin bu növünü şagirdlər arasında keçirilən bilik yarışlarında da tətbiq etmək mümkündür. Bunu nəzərə alaraq ikinci sinif ingilis dili kitabında 4-6 unit-dən sonra "Test Yourself"ə əsaslanaraq ikinci siniflər arasında "Uşaqlara sevinc bəxş edək" layihəsi əsasında "Xoşbəxt uşaqlar" adı altında tədbir keçirdik. Tədbir əslində Bakı şəhəri 31 (müəllim-Vüsalə), 60 (müəllim-Nüşabə Baxşıyeva), 150 (müəllim-Qəmər Rüstəmova), 164 (müəllim Gülsüm Axundova), 35 (müəllim Pərvanə Talıbova), 46 nömrəli (müəllim-Dilarə Bünyatova) məktəblər arasında hər sinifdən 5 şagird olmaqla ikinci sinif şagirdləri ilə keçirilən yarış idi. Yarışın məqsədi şagirdlərin biliyini aşkara çıxarmaq və onları ruhlandırmaq, ingilis dilinə maraqlarını artırmaq idi. Tədbir 46 nömrəli orta məktəbdə keçirildi. Məktəbin direktoru Sevinc Budaqova qonaqları salamladı və uşaqlara uğurlar arzuladı. Tədbir "Uşaq ili"nə, Uşaq Hüquqları Haqqında Konvensiyanın 20 illiyinə həsr olunmuşdu. Layihənin ideya rəhbəri AMB sədri Məlahət Mürşüdlü, maliyyə dəstəyi İREX direktoru Andrea Kalan, British Council və USA Embassy idi.\nTədbirin sonunda bütün uşaqların nailiyyətləri summativ qiymətləndirilərək onlara sertifikat və kitablar hədiyyə olundu. Yer tutan şagirdlərə xüsusi hədiyyələr, həmin məktəbin müəllimlərinə isə əyani vəsait və kitablar, disklər verildi.\nUşaqların biliyini "Test Yourself" prinsipinə əsaslanaraq qiymətləndirdik.\nXüsusi cədvəl üzrə aparılan qiymətləndirmənin nəticələrinə əsasən 164 nömrəli məktəbin komandası I, 31 və 150 nömrəli məktəblərin komandaları II, 35, 46 və 60 nömrəli məktəblər isə III yeri tutdular.\nYeri gəlmişkən qeyd edək ki, müəllimlər şagirdlərn şifahi nitqini summativ qiymətləndirmək məqsədi ilə eyni tipli deyil, rəngarəng çalışma növlərindən istifadə etsələr yaxşı olar. Belə çalışmalar dərsi daha maraqlı və intensiv edir.\nXarici təşkilatlar tədbiri bəyəndilər, dəstəklədilər, tövsiyələrini verdilər və ona digər məktəblərin də qoşulmasını təklif etdilər.\nBakıdakı 164 nömrəli orta\nməktəbin ingilis dili müəllimi,\nBakıdakı 46 nömrəli orta


Bu şəxslərə pulsuz mənzillər veriləcək (VİDEO) - Azinforum.az İnformasiya Portalı\nAna səhifə / Sosial / Bu şəxslərə pulsuz mənzillər veriləcək (VİDEO)\nBu şəxslərə pulsuz mənzillər veriləcək (VİDEO)\nBu il daha 850 Qarabağ müharibəsi əlilləri və şəhid ailələri mənzillə təmin olunacaqlar. Qeyd edək təkcə ötən il 625 müharibə əlili və şəhid ailəsi mənzillə təmin olunmuşdu ki bu da illər üzrə rekor göstərici idi.\nDövlət başçısının sərəncamı ilə Azərbaycanın ərazi bütövlüyünün müdafiəsi ilə əlaqədar əlil olmuş şəxslərin və şəhid ailələrinin sosial-məişət şəraitinin yaxşılaşdırılmasına 35 milyon manat ayrılıb.\nƏmək və Əhalinin Sosial Müdafiəsi Nazirliyinin sosial təminat şöbəsinin müdiri Babək Hüseynov bildirib ki, Qarabağ müharibəsi əlilləri və şəhid ailələri artıq nazirliyin saytına daxil olaraq növbəliliyi müəyyən edə bilərlər Qeyd edək ki, 1997-2018-ci illər ərzində Qarabağ müharibəsi əlillərinə və şəhid ailələrinə 6500-dən çox mənzil verilib.\nÖncəki Manat ucuzlaşa bilərmi? – TƏHLİL\nNövbəti Bakının 20 ildir ortaya çıxmayan BAŞ PLANI – ŞƏRH


Samir Zərgərov: «Kəpəz» karyeramda tramplin rolunu oynadı» - - 27 Июля 2011 - İnter FK Qeyri Rəsmi Azarkeş Saytı\nC.Axşamı, 06.08.2020, 10:02\nГлавная » 2011 » İyul » 27 » Samir Zərgərov: «Kəpəz» karyeramda tramplin rolunu oynadı» -\nSamir Zərgərov: «Kəpəz» karyeramda tramplin rolunu oynadı» -\n"Bursaspor"a iki qol vursaq da, baş hakim qeydə almadı"\n"İnter"in futbolçusu Samir Zərgərovun müsahibəsi\n- Samir, toplanış necə gedir?\n- Hazırlığımız öz qaydasında davam edir. Hər şey yüksək səviyyədədir. Kollektivimiz də güclü futbolçulardan qurulub. Bütün məşqlərdəyeniliklər öyrənməyə çalışırıq baş məşqçinin tapşırıqlarını daha düzgün yerinə yetirməyə can atırıq.\n- Toplanışın gedişində yoldaşlıq görüşlərində də qüvvənizi sınadınız. TürkiyəSuperliqasının iki güclü klubu "Bursaspor" və"Antalyaspor"la üz-üzə gəldiyiniz oyunlar barədə nə deyə bilərsən?\n- Hər iki rəqib səviyyəli idi. Güclü dəheyətləri var idi. Elə "Bursaspor" özü Türkiyə çempionluğunu yaşamışdı. Bütün bunlara baxmayaraq, biz heç də onlardan geri qalmadıq. Hər iki oyun eyni səviyyədə keçdi. "Bursaspor"la qarşılaşmada iki qol vursaq da, baş hakim qeydə almadı. Halbuki həmin epizodlarda oyundankənar vəziyyət də yox idi. "Antalyaspor"la da yenə eyni səviyyəli futbol oynadıq. Əsas odur ki, komandanın oyunu günü-gündən daha yaxşı formaya gəlir.\n- Öz oyunundan razı qaldınmı? Kaxaber Tsxadadze bu oyunlardan sonra sənə nə dedi?\n- Bu görüşlərdə elə də pis oynamadım. Məşqçilər korpusu da öz razılıqlarını bildirdilər.\n- Mövqeyində rəqabət güclüdür?\n- Əlbəttə. Amma yenədə çalışıb əsas heyətdə özüm oynamağa çalışacam. Elə hiss edirəm ki, mən oynaya bilərəm. İlk gündən baş məşqçi də mənimlə yaxşı münasibətdədir. Güvəndiyini də deyir.\n- 2011/2012 mövsümünün ilk turunda "Turan"ı qəbul edəcəksiniz. Bu oyun haqda hansı fikirdəsən?\n- İnşallah komanda yoldaşlarımızla əsl oyunumuzu nümayiş etdirsək, "Turan"a qalib gələcəyimizə tam əminəm. Rəqib barədə də bəzi məlumatlar əldə etmişəm. Bildiyimə görə, komandada köklü dəyişiklər olub. Bir neçə tanış futbolçular da var. Komanda hazırda güclüdür. Buna baxmayaraq, biz qələbə üçün oynayıb, 3 xal əldə etməyə çalışacağıq.\n- Ötən mövsüm "Kəpəz"da nümayiş etdirdiyin futbolu "İnter"də davam etdircəyinə inanırsanmı?\n- "Kəpəz" karyeramda tramplin rolunu oynadı. Karyeramda ən düzgün addımı ora getməkləetmişəm. "İnter"dəorada oynadığımdan da çox yaxşı oynayacağıma əminəm.\n- Bakıya nə vaxt dönürsünüz?\n- İnşallah, 29-da. Ona kimi komandanın çempionata tam hazır olacağına əminəm.\nКатегория: Müsahibələr | Просмотров: 185 | Добавил: defaultNick | Рейтинг: 0.0/0


Rober Pires: “Bakıdakı final azarkeşlərə yeni ölkə kəşf etmək üçün gözəl imkandır”\n10:08 15 May 2019\n“UEFA Avropa Liqasının final oyunu kimi mötəbər tədbirə ev sahibliyi etmək Azərbaycan və xüsusilə Bakı üçün çox gözəl imkandır. Xüsusi məqam odur ki, finalda iki London komandası qarşılaşacaq – “Arsenal” və “Çelsi”.\nONA-nın məlumatına görə, bunu “Arsenal”ın və Fransa yığmasının sabiq yarımmüdafiəçisi Rober Pires bildirib.\n“Mən karyeramın 6 ilini “Arsenal”da keçirmişəm və əlbəttə ki, finalda bu komandanı dəstəkləyəcəyəm. Bundan əlavə, mən komandanın özündə səfir kimi fəaliyyət göstərirəm. “Arsenal” burda oynayacağından da bu titulu yenidən qazanmağını gözləyirəm”, - deyə R. Pires bildirib.\nBakının uzaq olduğu fikrini şərh edən sabiq futbolçu qeyd edib ki, bu, heç də belə deyil: "Fikrimcə, Bakı o qədər də uzaq deyil. Təyyarə ilə cəmi 5 saatlıq yoldur. Bu, həm “Çelsi”, həm də “Arsenal” azarkeşləri üçün yeni bir ölkəni, yeni bir şəhəri kəşf etmək üçün gözəl bir imkandır. Ona görə Bakının uzaq olduğunu deməzdim".\nO bildirib ki, final oyununa sponsorlardan birinin numayəndəsi kimi cəlb olunub.\n"Azərbaycan azərkəslərinin futbol sevgisinə bələdəm. Stadion böyükdür, azərkəs tutumu böyükdür. Hər iki komandanın azarkeşləri üçün final çox maraqlı keçəcəyinə inanıram", - deyə R. Pires bildirib.\nQeyd edək ki, “Çelsi” – “Arsenal” matçı mayın 29-da Bakı Olimpiya Stadionunda olacaq.\nTeqlər: Reber Pires Avropa Liqası final


Zika körpələrə və uşaqlara təsir edə bilərmi? - Məlumat - 2022\nZika körpələrə və uşaqlara təsir edə bilərmi?\nZika ilə yoluxmuş bir bölgədə hamiləsinizsə, məsləhət budur ki, hamısı yaxşı görünsə də, körpəniz doğuşdan sonra sınaqdan keçirilsin. Bu bölgələrdə eşitmə və görmə problemi olan körpələrin bəzi halları olub, buna görə də yoxlanmağa dəyər.\nUşaqlar Zikanı tuta bilər, amma ümumiyyətlə yüngül bir xəstəlikdir və bunun üçün uzunmüddətli problem yaratmır. Zika infeksiyası bölgəsində yaşayırsınızsa və ya orada gəzirsinizsə, uşaqlarınızı özünüzü qoruduğunuz kimi qoruya bilərsiniz. Ağcaqanadların yetişdirə biləcəyi və dərilərində həşərat kovucusu istifadə edə biləcəyi yerlərdən yaxa qurtarmağa çalışın. DEET'in 50% -ə qədər olan bir böcək kovucusu, iki aydan çox olan uşaqlar və körpələr üçün təhlükəsizdir. Bebeğinizi bir pram və ya təkər otağında çıxarırsınızsa, körpənizi qoymadan insektisid spreyi istifadə etməyiniz lazımdır, buna görə də pram və ya pushchair sprey edin, bir böcək toruna qoyun və bir neçə dəqiqə əvvəl həll olun. körpəni ora qoydun. Çöldə və ətrafında olanda həşərat torunu körpənin üstünə qoyun və mümkünsə səhərin ortası ilə günortanın ortası / erkən qaranlıq vaxtı çöldə gəzməyin, çünki bu ağcaqanadın dişlədiyi vaxtdır.\nEvdə, ağcaqanadların qarşısını almaq üçün pəncərə ekranlarından və ya qapı ekranlarından istifadə etdiyinizə əmin olun. Bebeğinizi yatmağa qoyursanız, xüsusən də gündüz bir yataq varsa, yataqdan və ya yataqdan insektisidlə müalicə olunan bir yataq toru istifadə edin, çünki bu ağcaqanad dişləməyə meyllidir. Mövcud məsləhət budur ki, əgər ana südü ilə qidalandırsanız Zika problem deyil və ana südü ilə qidalandırmağa davam etməlisiniz, çünki bu körpəniz üçün ən yaxşısıdır.\nVideoya baxın: Uşağa dərs oxutmaq üçün - Uşaq psixologiyası (Iyul 2022).\nÜzr istəyirəm, amma mənim fikrimcə, səhv edirsən. Mən əminəm. Bunu müzakirə etməyi təklif edirəm.\nVeb saytına baş çəkmək təklif edə bilərəm ki, sizin üçün maraq mövzusu haqqında çox məlumat var.\nCopyright 2022 \_ Zika körpələrə və uşaqlara təsir edə bilərmi?...


Fransa və Qazaxıstanda buğda istehsalının statistikası – AgroExpert-Kənd Təsərrüfatı Portalı\nAvqust 6, 2020 Avqust 6, 2020 Ulucay\t0 Comments\tbuğda istehsalı\nFransa Kənd Təsərrüfatı Nazirliyinin 2020-ci il üçün ilk proqnozuna görə, bu il yumşaq buğdanın istehsalı 21% azalaraq 31.31 milyon tona çatacaqdır.\n2019-cu ildə bu rəqəm 39.55 milyon ton idi. Son beş il ərzində isə orta hesabla buğda istehsalında -12.4% azalma qeydə alınıb.\nBu il istehsal 2004-cü ildən bu yana ikinci ən aşağı göstəriciyə sahib il olacaq. Digər qeyri-məhsuldar il isə 2016/2017-ci illər mövsümü idi. Payız və quru yazda həddindən artıq yağan yağışlardan sonra, 2020 / 2021-ci illərdə yumşaq buğdanın orta məhsuldarlığı 7.11 t / ha (2019-cu ildə 7.91 t / ha) səviyyəsinə enəcəkdir. Bu da buğda istehsalında son 5 illik ortalamadan aşağı səviyyədir.\nLakin əkin zamanı əlverişsiz şərait səbəbindən əkin sahəsi də 2003-cü ildən bu yana ən minimum olaraq hesablanıb: 4,41 milyon hektar. 2019-cu ildə isə bu rəqəm 5 milyon hektar idi. Arpa məhsulu isə əsasən qış arpasının məhsuldarlığının azalması hesabına 10,3% azalaraq 12,33 milyon tona çatacaqdır. Son beş il ərzində isə orta hesabla 1,8% artım müşahidə olunub\nKolza məhsulunun ötən illə müqayisədə 3.7% azalaraq 3.37 milyon ton olacağı gözlənilir. Bu isə son beş ildəki orta səviyyədən 30% daha az deməkdir.\nAvropa Kənd Təsərrüfatı Bitkilərinin Monitorinqi Agentliyi iyun hesabatında 2020-ci ildə Qazaxıstanda buğda, arpa və qarğıdalı (taxıl üçün) məhsuldarlığını proqnozlaşdırdı. Bu da həmin proqnoza görə tərtib olunmuş cədvəl.\nBitki növü Məhsuldarlıq (t/ha)\nSon 5 il ortalama 2019 2020-ci il, iyun proqnozu % 2020-ci il, son 5 ilə nisbətən % 2019-cu ilə nisbətən\nQış buğdası 1.92 1.95 1.85 -3,7 -5\nYaz buğdası 1.15 0.97 1.15 0 +18\nQış arpası 2.31 2.06 2.37 +2,7 +15\nYaz arpası 1.47 1.28 1.46 -0,9 +14\nQarğıdalı 5.76 5.92 6.07 +5,3 +2,5\n← Tingçilik təsərrüfatı üçün salınan bağlar\nİstixanalar, soyuducu anbarlar və taxıl elevatorları EKTİS-də qeydiyyatdan keçəcək →


İndiki vəziyyətdə Ermənistan münaqişənin həlli istiqamətində heç bir adım atmayacaq - KAFKASSAM - Kafkasya Stratejik Araştırmalar Merkezi\nKafkassam Editör - 12 Kasım 2018 - 2 dk okuma süresi\nnu Xəzərİnfo-ya açıqlayan Atlas Araşdırmalar Mərkəzinin rəhbəri, politoloq Elxan Şahinoğlu bildirib ki, indiki baş nazir Nikol Paşinyan və onun partiyasının qələbə çalmaq və öz hökumətini formalaşdırması ehtimalı çox böyükdür:\n“Və hökumətin formalaşması ən azı 2 ay çəkəcək. Bu müdddət ərzində də Qarabağ haqqında heç bir danışıq olmayacaq. Bu baxımdan Azərbaycan tərəfi də əslində Ermənistan tərəfindən real addımlar gözləmir. Məlum olduğu kimi, dekabrda ATƏT-in toplantısının olacaq və burada Azərbaycan və Ermənistan xarici işlər nazirləri də görüşəcək. Həmin görüşdən də real nəticələr gözləmək yalnış olar”.\nƏməkdaşımızı “Müharibənin başlaması ehtimalı varmı?” -sualını cavablandıran politoloq, müharibə riskinin hələ də qaldığını diqqətə çatdırıb:\n“Düzdür, hazırda atəşkəsə riayət olunur. Çünki prezident İlham Əliyev Ermənistanın baş naziri Paşinyanla MBD ölkələrinin toplantısında görüşdü. Görüş zamanı atəşkəsə riaət olunması ilə bağlı şifahi razılaşma əldə olundu. Əgər əvvəllər atəşkəs rejimi gün ərzində 100-200 dəfə pozulurdusa, indi 20-30 dəfəyə enib. Bu müsbət haldır. Çünki, Azərbaycan Ermənistana seçkini rahat keçirməsi üçün şans tanıyır. Lakin seçkidən sonra Ermənistan hökumətinin hər hansı bir addımı atmadığı təqdirdə, bu, əlbəttə cəbhə bölgəsindəki vəziyyətin gərginləşməsinə və müharibə riskinin artmasına səbəb olacaq”.\nEtiketlerİndiki vəziyyətdə Ermənistan münaqişənin həlli istiqamətində heç bir adım atmayacaq\nMaksim Suçkov: Türkiye ABD ilişkilerine belirsizlik hakim olacak\nTürk-Amerikan ilişkilerindeki son gelişmeleri değerlendiren Rus uzman Suçkov, iki ülke arasındaki ilişkilerde Joe Biden döneminde…


Gəncə-Milano aviabiletlər - bütün Gəncə-Milano teyyare bileti qiymətləri | Trips\nGəncə - Milano\nAzərbaycanın iri şəhərlərindən hər birində aeroportlar var. Bir çox sərnişinlər aviauçuşlara üstünlük verirlər, çünki onlar təhlükəsiz, sürətli, rahat və ən başlıcası baha deyil. Bu gün Gəncə-Milano təyyarə biletlərinin qiymətləri qatar biletlərinin qiymətindən çox az fərqlənir. Halbuki, təyyarə ilə belə səfər dəfələrlə az vaxt aparır. Başqa şəhərə gedişin səbəbi müxtəlif ola bilər:\nGəncə-Milano aviabiletlərini internet vasitəsilə almaq daha sərfəlidir. Daşımalar bazarında bir çox şirkətlər fəaliyyət göstərir və onların hamısı sərnişinlərin gözlənilən reyslər haqqında informasiya ilə tanış ola biləcəyi rəsmi saytlara malikdir.\nMəşhur onlayn resurs Trips münasib aviareysi tapmağa, Gəncə-Milano biletlərini bron etməyə və almağa kömək edəcəkdir. Bu müasir axtarış sistemi xüsusən, sərnişinlərin rahatçılığı üçün yaradılmışdır. Bəs, bu populyarlığın sirri nədədir?\nHəmçinin baxın: Milano - Gəncə istiqamətinə


Firdovsi Umudov özlərini Dünya Kubokunun qalibi kimi hiss etdiklərini açıqladı: "Bayrağı bu cür yüksəldərlər" - Sport24.Az\nFirdovsi Umudov özlərini Dünya Kubokunun qalibi kimi hiss etdiklərini açıqladı: "Bayrağı bu cür yüksəldərlər"\nTarix: 2018-04-09 19:34\nYığma komandamız Azərbaycan Güləş Federasiyasının I vitse-prezidenti Firdovsi Umudovun rəhbərliyi ilə ABŞ-ın Ayova şəhərində keçirilən sərbəst güləş üzrə Dünya Kuboku yarışına qatılıb. Sport24.az xəbər verir ki, daim bayrağımızı yüksəltmək, himnimizi səsləndirmək üçün vuruşan güləşçilərimiz bu dəfə də idmansevərləri sevindiriblər. Nəticədə Dünyanın nəhəng ölkələri arasında mübarizə aparan Azərbaycanın sərbəst güləş üzrə milli komandası fəxri kürsünün ikinci pilləsinə sahib çıxıb. İdmançılarımız bu qələbəni söz verdikləri kimi, aprel döyüşlərində şəhid və qazi olan əsgərlərimizə həsr ediblər.\nUmudov ABŞ-da qazanılan qələbəni belə şərh edib: “Dünyanın ən nəhəngləri ilə döyüşüb, ikinci yeri tutmaq özü böyük uğurdur. Amma biz özümüzü birinci yerin sahibi kimi hiss edirik. Zədəli idmançılara və müəyyən basqılara baxmayaraq sonuna qədər mübarizə aparıb bayrağımızı dalğalandırmağı bacardıq. Nəticədə Azərbaycan aprelin 7-8-də ABŞ-ın Ayova şəhərində sərbəst güləş üzrə Dünya kuboku yarışlarında ikinci yeri qazandı. Bu, bütün Azərbaycanın uğurudu. Bu qələbə ölkə başçısı cənab İlham Əliyevin idmana olan diqqət və qayğısının nəticəsidir. O daim xalqının, idmançıların yanındadı. Biz də öz növbəmizdə prezidentin bizə göstərdiyi etimadı doğrultmaq üçün mübarizə apardıq. Söz verdiyimiz kimi də qələbəmizi 2016-cı ilin aprel ayında vətən uğrunda şəhid və qazi olmuş qardaşlarımıza həsr etdik”.\nDaha sonra F.Umudov bir daha bəyan edib ki, sosial şəbəkələrdəki “qarayaxma kampaniyası”, təzyiq cəhdləri Azərbaycan xalqını öz yolundan döndərmək iqtidarında deyil: “Azərbaycan xalqı, eləcə də bütün idmançılar cənab İlham Əliyevin ətrafında möhkəm dayanıb. Biz hər birimiz dövlətin imicinə xələl gətirən hər hansı kampaniyaya qarşı dayanmışıq. Həmişə olduğu kimi, bu dəfə də Azərbaycanın inkişafını və gücünü öz qələbəmizlə sübuta yetirə bildik. Dünyanın nəhəng ölkələri arasında yer almaq özü böyük uğurdur. Təbii ki, bizi başqa yarışlar da gözləyir. Biz daim ölkə başçısının diqqət və qayğısını öz üzərimizdə hiss etmişik. Cənab İlham Əliyevin bizə olan etimadını doğrultmaq üçün növbəti qələbələrə hazırlaşırıq”.\nSonda federasiya rəsmisi 11 aprel prezident seçkiləri günü hər kəsi cənab İlahm Əliyevə səs verməyə çağırıb: “Azərbaycanın uğurlarını gözü götürməyənlərə qarşı xalqımız bir olmalıdır. Buna görə də inanıram ki, bütün xalqımız, xüsusilə idmançılarımız aprelin 11-də seçki məntəqələrinə gəlib, cənab İlham Əliyevə səs verəcək və “İlhamla irəli!” deyəcək. İnanırıq ki, cənab Ali Baş Komandanımızın rəhbərliyi ilə biz hələ çox qələbələrə imza atacağıq”.


Bütün türklərin eyni dildə birləşə biləcəyini sübut edən arqument - “TƏRCÜMAN”\nTürk dünyasının böyük dühası İsmayıl bəy Qaspıralı (1851-1914) mədəniyyət tarixində misilsiz xidmət göstərmişdir. Onun naşiri olduğu, XIX əsrin sonu–XX əsrin əvvəllərində çapdan çıxan “Tərcüman” qəzeti türk xalqlarının düşüncəsində əzəmətli yer tutur. Bu il aprel ayında “Tərcüman” qəzetinin 135 illiyidir.\n“Tərcüman” qəzetini İsmayıl bəy Qaspıralının ən böyük əsəri ad¬landıran böyük mütəfəkkir Yusif bəy Akçura yazmışdır ki, “Tərcüman” qəzeti otuz ildir məsləyini, fikrini əsla dəyişdirmədən, fasiləsiz davam edir. “Tərcüman” hər nüsxəsində öz məsləyini belə ifadə edir: “Türk, Tatar, Azərbaycan, Kumuk, Noqay, Başqırd, Özbək, Sart, Tarança, Kaşğari, Türkmən və sair adlarla bilinən türk qövmlərinin cümləsi arasında yayılmış və məlum olan “Tərcüman”, müsəlmanlar arasında maarifin intişarına və İslam məktəblərinin islahına çalışır. Sadə və açıq hər kəs anlayacaq surətdə qələm işlədir”.\nTürkiyənin görkəmli ictimai xadimi Ziya Gökalp Mirzə Fətəli Axundzadəni və İsmayıl bəy Qaspıralını Rusiyada yetişən iki böyük türkçü adlandırmışdır. Mirzə Fətəli Axundzadənin “Azəri Türkcəsində yazdığı özünəməxsus komediyalar, bütün Avropa dillərinə çevrilmişdir. Krımda “Tərcüman” qəzetini çıxaran İsmayıl bəy Qaspıralının Türkçülükdəki prinsipi “dildə, düşüncədə və işdə birlik” idi “Tərcüman” qəzetini şimal türkləri anladığı qədər şərq türkləriylə qərb türkləri də anlardı. Bütün türklərin eyni dildə birləşə biləcəyinə, bu qəzetin varlığı canlı bir arqumentdir”.\n“Tərcüman” qəzeti bütün türk xalqlarının maariflənməsinə çalışmış, onların dilinin, mədəniyyətinin təbliğinə xidmət etmişdir. Yusif bəy Akçura “Böyük Türklük” nəzəriyyəsindən bəhs edərkən İsmayıl bəy Qaspıralının və “Tərcüman” qəzetinin rolunu yüksək dəyərləndirmişdir. Bu nəzəriyyəni gizli bir surətdə ilk əvvəl meydana çıxaran, əski Krım xanlarının bu günkü tərk olunmuş və unudul-muş, adətən dünyadan ayrı və uzaq kimi yaşayan kiçik paytaxtlarında, həftədə bir dəfə intişar edən balaca bir qəzet olmuşdur. Otuz il əvvəl Bağçasarayda çıxmağa başlayan bu kiçik qəzet, “Tərcüman”dır. “Tərcüman”ın baş redaktoru və naşiri isə Krım mirzələrindən İsmayıl bəy Qaspıralıdır. İsmayıl bəy, bütün türk aləmini göz önündə tutaraq, ona görə çalışdı. “Tərcüman”a görə, kazan tatarları, Orta Asiya sartları, tarançılar filan yoxdur. Bir dinə inanmış, bir dil ilə danışan türklər vardır. “Tərcüman” məhəlli türk ləhçələrinin üstündə ümumi bir türk dilinin öyrənilməsini tövsiyyə edir. İsmayıl bəyin, Türklüyə etdiyi böyük xidmətlərdən birincisi, heç şübhə yoxdur ki, milli ibtidai məktəblərin Rusiya türkləri arasında yayılması olmuşdur.\nAMEA-nın müxbir üzvü Əziz Mirəhmədov “Tərcüman” qəzetinin nəşrinin ilk dövrlərində Rusiyanın türkdilli xalqlarının tərəqqisi, maarifçilik ideyaları və s. bu kimi məsələləri təbliğ etdiyi üçün rəğbət qazandığını qeyd etmişdir. Alim qəzetin müsəlmanlar arasında geniş yayıldığını, qəzetdə Azərbaycan haqqında yazıların müəlliflərinin əsasən M.Sidqi, Eynəli Sultan, Ə.Gəngərli, Firudin bəy Köçərli, Ömər Faiq olduğunu yazmışdır.\nİsmayıl bəy Qaspıralının məşhur araşdırıcısı Sabri Arıkan “İsmayıl bəy Qaspıralıya görə “Dildə-Fikirdə-İşdə Birlik” nə üçün şərtdir” adlı yazısında onu gələcəyi çox yaxşı görmə qabiliyyətiylə, səbirli, çox ehtiyatlı məziyyətiylə “Tərcüman”ın bu dövrədə senzuraya toxunmadan çapını təmin etdirdiyini göstərmişdir. İsmayıl bəy Qaspıralı 1905-ci ildə, bəziləri buna islahat, bəziləri inqilab deyir, məşruti idarəyə keçişdən, bəzi hürriyyətlərin tanınmasından sonra, zəminin aşlığı saçmağa uyğun olduğunu görərək, yazılarında düşüncələrini, fikirlərini və hazırlanmasını istədiyi şeyləri daha açıq bir şəkildə yaymağa başlamışdır. O tarixə qədər rusca çıxardığı bir səhifəni də ixtisar edərək, bütün “Tərcüman”ı türkcə çap etdirmişdir. İsmayıl bəy Qaspıralı etmək istədiyini, ideallarının nə olduğunu, hansı hədəfə varmaq istədiyini yazılarında açıqca, dəfələrlə bildirmiş, israrla anlatmışdır.\nGöründüyü kimi, İsmayıl bəy Qaspıralının dərc etdiyi “Tərcüman” qəzeti müasirləri tərəfindən yaxşı qarşılanmış və təbliğ edilmişdir. Bu ilk öncə onların da eyni amal, məqsəd uğurunda çalışmaları, türk xalqlarının düşüncə tarixində böyük xidmət göstərmələri ilə əlaqədardır.\nAzərbaycanın ictimai xadimi, yazıçı, jurnalist Cəlil Məmmədquluzadə (1866-1932) də belə şəxsiyyətlərdəndir. Onun irsinin görkəmli araşdırıcısı, akademik İsa Həbibbəyli Cəlil Məmmədquluzadənin redaktorluğu ilə nəşr olunmuş “Molla Nəsrəddin” jurnalında Azərbaycan xalqı ilə yanaşı, Qafqaz xalqlarının, Avropa və Şərq ölkələrinin həyatı, milli azadlıq mübarizəsinin əksini tapdığını qeyd etmişdir.\nCəlil Məmmədquluzadə 110 il öncə - 1908-ci ildə “Molla Nəsrəddin” jurnalında dərc edilmiş “Tərcüman” qəzetinin çapının 25 illiyi münasibətilə “Milli bayram” adlı məqaləsində bu münasibətlə “bir müsəlman qəzetinin faydalı və səmərəli bir yolda 25 il davam etməyi nəinki Rusiyada, bəlkə bütün dünyada əvvəlinci dəfə görülən bəxtiyarlıqlardan” olduğunu bildirmişdir. Görkəmli yazıçı göstərmişdir ki, mətbuat aləmində 25 il qələm çalan böyük yoldaşımız İsmayıl bəy Qaspıralı həqiqətən bəxtiyardır. İsmayıl bəy 25 il çalışıb min zəhmətlə əkdiyi toxumun meyvəsini fərəh və şadlıqla görür. İsmayıl bəyin millətimizə, insaniyyətə etdiyi böyük-böyük xidmətləri burada saymaq bizim üçün çox çətindir. İsmayıl bəy mahir həkim kimi millətimizin dirilməyini məktəbdə, maarifin nəşrində gördü: qüvvətinin ən çoxunu bu yolda sərf etdi. Üsuli-cədidəsini, üsuli-cədidə kitablarını Bağçasaraydan Çinə, Kazandan İrana qədər nəşr etdi.\nXX əsrin əvvəllərində Türk xalqları arasında sözlər kimi terminlərin də ortaq olmasına, yəni bütün türklərin ortaq bir ədəbiyyat və elm dili olması məsələsi diqqət çəkir. Belə ki, 1926-cı ildə Bakıda keçirilən Birinci Türkoloji Qurultayında öz dillərində - türkcə, tatarca, özbəkcə, çovaşca, başqırdca, qazaxca və b. türk dillərində çıxış edən alimlər bir-birlərinin danışıqlarını başa düşürdülər. Bu dövrdə bütün türk xalqları bir-birlərinin dillərini anlayırdılar.\n“Bir qövmü udmaq üçün parçalamaq lazımdır” mülahizəsini göstərən Ziya Gökalp milləti parçalamaq üçün də öncə onun dilini bölüb parçalamağın zəruri olduğunu, bunu edənlərin bəzilərinin bilərək, bəzilərinin isə bilmədən etdiklərini bildirmişdir: Türk dili, məhz bu yoldan parçalanmağa, birdən artıq ədəbiyyatlar yaranmağa başlandı. Bu durumun təhlükəsini duyan Qazi Rzaəddin və Musa Bigiyev əfəndilər kimi türkçülər yazılarını həmişə ümumi türkcədə yazmağa davam etdilər. Krımda çap edilən “Tərcüman” qəzeti də ənənəvi “fikirdə birlik, dildə birlik, işdə birlik” prinsipini sürdürür.\nSabri Arıkan İsmayıl bəy Qaspıralının hər birliyin təməli və böyük sərmayə kimi dil birliyi məsələsi üzərində geniş dayandığını göstərmişdir. Alim fikrini əsaslandırmaq üçün “Tərcüman” qəzetinin “Rusiya müsəlmanlarının tərəqqisi” adlı məqaləsini təqdim etmişdir: “Ümumi ədəbi dili olmayan millət, millət sayılmır. Türk övladlarından olan tarançe, sart, özbək, qırğız, qazax, kumuk, noqay, Azərbaycan və sair tayfalar türkcə danışdıqları halda, şivələri başqadır. Bir-birlərini çətinliklə anlarlar. Bu hal birləşməyə, birliyə, bilgilərin, elmlərin hər kəsə duyurulmasına, tərəqqiyə, ədəbiyyata, dostluğa və qaynaşmağa əngəldir.\nBuna görə ən əvvəl və ən ziyadə hamımız üçün ehtiyac və lüzumlu olan, ümumi dil, ədəbi türkcə dildir. Buyurun, mərhəmət edin qardaşlar, buna ayrıca əzmlə çalışaq. Bu iş lap o qədər qalibiyyət deyilsə də, çarəsi tapılmaz və müşkil də deyildir. “Tərcüman” qəzeti Bağçasaraydan ta Kaşğara qədər oxunduğu, yəni anlaşıldığı, dillə birləşmənin mümkün olduğuna böyük dəlildir.\nİyirmi beş ildən bəri əziz millətimə əldən gəldiyi qədər acizanə xidmət etdim. Bu sayədə ən böyük nişan, aldığım “Təşəbbüs və Sebat” medalıdır. Ömrümün qalan illərini, dil birliyinə fikir birliyinə və iş birliyinə fəda edəcəyəm”.\nİsmayıl bəy Qaspıralının mədəniyyət tarixindəki fəaliyyətini yüksək qiymətləndirən Cəlil Məmmədquluzadə qeyd etmişdir: İndiyə qədər millətin ehtiyacını, gələcəyini haqqı ilə nəzərə alıb ciddi və səmərəli yolda çalışan, türk millətinin içində birinci dəfə İsmayıl bəy çıxdı. İsmayıl bəyin böyüklüyünü, xidmətini tarix və gələcək bizdən daha yaxşı tədbir edəcək və adını qızıl xətlə yazacaq, bizsiz də o uca mərtəbəsinə çatacaq.\nBeləliklə, İsmayıl bəy Qaspıralı 135 il öncə dərc etdirməyə başladığı “Tərcüman” qəzeti türk xalqlarının maariflənməsində, düşüncəsinin yüksəlişində əvəzsiz xidmət göstərmiş, tarixdə özünəməxsus iz qoymuşdur.\n“Kaspi” qəzeti, 3 aprel 2018-ci il, 057 (3432), səh. 15


Bakıda məktəb direktorundan müəlliməyə əxlaqsız təklif - Rədd cavabı aldı, işdən çıxardı (VİDEO) » NUH informasiya agentliyi\nBakıda məktəb direktorundan müəlliməyə əxlaqsız təklif - Rədd cavabı aldı, işdən çıxardı (VİDEO)\nHadisə27 oktyabr 2017 15:36\nXəzər rayonu, Şüvəlan qəsəbəsində yerləşən, sağlamlıq imkanları məhdud uşaqlar üçün nəzərdə tutulmuş 12 nömrəli xüsusi internat məktəbinin keçmiş əməkdaşı Gülnar Ələsgərova məktəbin direktoru Allahverdi Vəliyevin əxlaqsız təklifinə "yox” cavabı verdiyi üçün işdən çıxarıldığını iddia edir.\n"Təhsil Nazirliyinin təyinatı ilə 2016-cı ilin aprelindən 12 nömrəli xüsusi internat məktəbində tərbiyəçi müəllim kimi işə başlamışam. Direktor Allahverdi Vəliyev və məktəbin kollektivi ilə münasibətim normal olub. Lakin bir müddətdən sonra direktor məni baş tərbiyəçi vəzifəsinə təyin etmək istədiyini dedi. Dedi ki, baş tərbiyəçi ştatı dondurulub, onun istəyi ilə yenidən açılacaq. Tərbiyəçi müəllimə kimi 290 manat aldığım halda, baş tərbiyəçi kimi 800 manat maaş ödəniləcəkdi. Direktor mənə dedi ki, səni araşdırmışam, öhdəndə 3 azyaşlı uşağın olduğunu, həyat yoldaşından ayrıldığını, məcburi köçkün kimi evsiz qaldığını bilirəm. Burda direktor olduğum müddətdə səni dolandıracağam, işdən çıxandan sonra isə yerimə direktor təyin olunmağına köməklik edəcəyəm. Hətta torpağı olduğunu, orada mənə ev tikəcəyini də vəd etdi. Bunun əvəzinə onun təklifi ilə razılaşmalıydım. Direktorun təklifini qəbul etmədim, əsəbi halda cavab qaytardım, mübahisə etdik”, - şikayətçi söyləyir.\nG.Ələsgərova bildirir ki, əsəbiləşib qışqırdığından mübahisəni bir neçə şəxs də eşidib. Bundan sonra direktor ilə münasibətləri kəskinləşib: "Direktor mənə dedi ki, səni elə həddə çatdıracağam ki, özün ərizə yazıb işdən getmək istəyəcəksən. Çünki kollektivin yanında pis vəziyyətə düşüb. Sonra iclasların birində yaşlı müəllimələrin biri ilə mübahisə etdik, o, məni vuraraq xəsarət yetirdi. Mən də ölçü götürülməsi üçün direktorun adına ərizə yazdım. Direktor isə onun adına yazdığım ərizəni polisə təqdim edib, mən də məcburiyyət qarşısında ekspertizadan keçdim. Xəsarət aldığımı, hətta zərbənin təsirindən dişimin sındığını təsdiqlədilər. Sonradan bir neçə müəllimə xəbərdarlıq etdi ki, direktor yaxın ətrafına məni münaqişəyə cəlb etməyi tapşırıb. Qadına qarşı cinayət işi açıldı, amma şikayət ərizəsini geri götürdüm, mübahisənin davam etməsini istəmədim. Sonra direktor mənə dedi ki, artıq səninlə işləmək istəmirəm, məktəbdə hər kəs sənə olan təklifi bilir, mənim sözümü çeynəmisən. Sonradan bildim ki, haqqımda nazirliyə ərizə göndərib. Bizim hər ikimizi Təhsil Nazirliyinə dəvət etdilər, mən orada direktorun iştirakı ilə əxlaqsız təklif etdiyini nazirliyin əməkdaşına söylədim”.\nŞikayətçi deyir ki, məktəbin hər tərəfində, hətta onun oturduğu sinif otağının qarşısında müşahidə kameraları var, işçilərin saat neçədə işə gəlib-getdikləri qeydə alınır: "Direktor şikayət ərizəsində dəfələrlə işə gecikdiyimi, uşaqları nəzarətsiz qoyub otaqdan çıxdığımı söyləyib. Mən isə kameralara baxılmasını, bundan əlavə, uşaqlara olan münasibətimin araşdırılmasını istədim. O uşaqlar əqli qüsurludur, nəzarətsiz qaldığında bir-birinə xəsarət yetirə bilərlər”.\nG.Ələsgərova əlavə edir ki, məktəbdə xadimələr olduğu halda, sinif otaqlarını əqli qüsurlu uşaqlara təmizlədirlər. Üstəlik, uşaqların döyülmə faktları da var. Bununla bağlı iradı da direktorun xoşuna gəlməyib. "Uşaqlara taxta veib yeri sildirirlər. Halbuki onlar nəzarətsiz qaldıqları halda bir-birinə xəsarət yetirə bilərlər. Onlar taxta ilə şüşəni sindıra da bilərlər. Uşaqların işlədilməsi ilə bağlı fotoşəkil və videogörüntülər var. Bu görüntülər hazırda məktəbdə çalışan müəllimlər tərəfindən çəkilərək mənə təqdim edilib. Çünki müəllimlər direktorun qəzəbinə tuş gələ bilərlər. Direktor dəfələrlə bildirib ki, 20 ildir bu müəssisəyə rəhbərlik edir, hələ 6 il də direktor kimi işləyəcək. Çünki onu himayə edənlər var. Təsəvvür edin ki, müəllimlərdən biri direktorun səsini yazıb, direktor müəlliməni təhqir edir. Mən həmin görüntüləri və səs yazısını nazirliyə təqdim etdim. Bu səs yazısına qulaq asan nazirlik əməkdaşı dedi ki, ağsaqqal adamdır, tabeliyindəki müəllimlərə ərk edir. Halbuki heç kim qızına, həyat yoldaşına, bacısına edilən təhqirə dözə bilmir. Bundan başqa, "RED” şirkəti tərəfindən məktəb qida ilə təmin edilir, şirkət menyuda nəzərdə tutulan ərzaqları gətirir. Amma ərzaq direktora məxsus mağazada satılır. Uşaqlara gətirilən paltarlar da onlara çatmır. Mənim məktəblə bağlı şikayətimdən sonra internatda yoxlama aparıldı. Təbii ki, bir gün əvvəl yoxlama olacağı ilə bağlı xəbərdarlıq edilmişdi. Buna görə də, menyuda olan qidalar hazırlandı. Uşaqların işlədilməsi ilə bağlı isə yalnız xadiməni cəzalandırmaq qərarına gəldilər. Direktor dedi ki, uşaqlar fiziki əməklə məşğul olub, yeganə günahkar isə xadimədir. Ona da xəbərdarlıq etdilər”, - şikayətçi söyləyib.\nG.Ələsgərova onu da deyir ki, Təhsil Nazirliyi ilə birgə deputatlara, hüquq müdafiəçilərinə müraciət edib. Müraciət araşdırılıb və nazirlik bu ilin iyunun 1-də direktora intizam tənbehi verib. "İyunun 1-də direktora intizam təhbehi verildi. Səhəri gün mənim işdən azad olunmağımla bağlı əmr imzalayıb. Səbəb kimi işə gecikməyim göstərilir. Amma pedaqoji şuranın, həmkarlar təşkilatının iclası keçirilməyib. Həmkarlar təşkilatının 5 üzvü sənədi imzalayıb, onlardan biri direktorun müavini, digəri mənimlə mübahisəsi olmuş həmin xanım müəllimədir”.\nG.Ələsgərovaya bu ilin aprelin 14-də töhmət elan edilib, məvacibindən tutulub. "Aprelin 13-də Təhsil Nazirliyinin rəsmi dəvəti ilə nazirliyə getmişəm. Elə həmin gün ərizə yazaraq direktoru məlumatlandırmışam. Amma direktor işdə olmadığımı əsas gətirərək mənə töhmət verib, məvacibimi kəsib. Təhsil Nazirliyindən isə deyirlər ki, rəsmi dəvət olduğu üçün töhmətin hüquqi əsası yoxdur. məvacib isə tam ödənilməlidir. Bununla bağlı nazirliyin rəsmi arayışı var. Lakin xəbərdarlığa baxmayaraq, direktor töhməti ləğv etməyib”.\nŞikayətçi söyləyir ki, öhdəsində 3 azyaşlı uşağı var, 74 manat sosial yardım, 100 manat çörəkpulu alır. İşdən çıxandan indiyədək qohumların köməyi ilə yaşayır. "Artıq iş o yerə çatıb ki, maddi imkansızlıqdan uşaqları məktəbə göndərə bilmirəm. Buna görə də, ölkə rəhbərliyindən işimə ədalətli baxılmasına köməklik göstərmələrini xahiş edirəm. 4 nəfərlik bir ailə maddi imkansızlıqdan məhv olmaq üzrədir”, - müəllimə deyir.\nDaha sonra internat məktəbindən redaksiyaya məktub göndərilib. "Sağlamlıq imkanları məhdud uşaqlar üçün 12 nömrəli xüsusi internat məktəbində keçirilən Pedaqoji Şuranın və internat məktəbinin Həmkarlar Komitəsinin qərarlarına əsasən, həmin məktəbin tərbiyəçisi Gülnar Ələsgərovanın əmək funksiyasını, vəzifə borcunu yerinə yetirmədiyini, işəgötürənin, habelə əmək kollektivinin üzvlərinin hüquqlarına və qanunla qorunan mənafelərinə, ləyaqətinə ziyan vurduğunu, pedaqoqun etik qaydalarına zidd hərəkətlər etdiyini, üzrlü səbəb olmadan işə gəlməməsi hallarının bir neçə dəfə təkrar olunduğunu və əvvəllər verilmiş intizam tənbehindən nəticə çıxarmayaraq altı ay ərzində təkrarən əmək funksiyasını pozduğunu nəzərə alaraq, Azərbaycan Respublikasının Əmək Məcəlləsinin 70-ci maddəsinin "ç” bəndinə əsasən onunla bağlanmış əmək müqaviləsinə xitam verilib. Gülnar Ələsgərova 12 saylı xüsusi internat məktəbinə qarşı əmrin ləğv edilməsi, işə bərpa olunma və əmək haqqının ödənilməsi tələbi ilə məhkəməyə müraciət edib. İşə Xəzər Rayon Məhkəməsində baxılıb, şikayət təmin edilməyib. Hazırda şikayətə Apellyasiya Məhkəməsində baxılır”, - məktubda bildirilir.


Charles Manson həbsxanada ölüb\n2021, 17 Oktyabr, bazar, Bakı vaxtı 19:00\nAmerikada ad çıxarmış məhkum Charles Manson həbsxanada dünyasını dəyişib. 83 yaşlı Manson həbsdə yarım əsrə yaxın keçirib.\nHəbsxana rəsmiləri onun noyabrın 19-da Kaliforniyada xəstəxanada öldüyünü bildirir.\nManson yeddi nəfərin qətlinin təşkilində təqsirli bilinib.\nOnun Manson Ailəsi adlandırılan ardıcılları 1969-cu ildə Hollivudun hamilə aktrisası, rejissor Roman Polanski-nin həyat yoldaşı Sharon Tate-ı, daha sonra Los Ancelesdə daha 6 nəfəri öldürüblər.\nProkurorların fikrincə, məqsəd buna görə qaradərili amerikalıların günahlandırılması və Birləşmiş Ştatlarda irqi müharibənin alovlandırılması olub.\nManson-un icma üzvlərini nəzarətdə saxlamaqdan ötrü narkotik maddələrdən və öz qeyri-adi xarizmasından istifadə etdiyi bildirilir.\nO, özü şəxsən heç kimi öldürməsə də, ardıcıllarına qətllərlə bağlı əmrlər veribmiş.\nQətllərdə təqsirli bilinən Manson 1971-ci ildə ölümə məhkum edilir.\nKaliforniyada ölüm cəzası bu hökm yerinə yetirilməmişdən ləğv olunduqdan onun cəzası ömürlüklə əvəzlənib.\nMəhkəmə Manson özünün günahsız, icmasının təqsirkar olduğunu bildirib.


Qəbələ-Anadyr aviabiletlər - bütün Qəbələ-Anadyr teyyare bileti qiymətləri | Trips\nQəbələ - Anadyr\nAzərbaycanın iri şəhərlərindən hər birində aeroportlar var. Bir çox sərnişinlər aviauçuşlara üstünlük verirlər, çünki onlar təhlükəsiz, sürətli, rahat və ən başlıcası baha deyil. Bu gün Qəbələ-Anadyr təyyarə biletlərinin qiymətləri qatar biletlərinin qiymətindən çox az fərqlənir. Halbuki, təyyarə ilə belə səfər dəfələrlə az vaxt aparır. Başqa şəhərə gedişin səbəbi müxtəlif ola bilər:\nQəbələ-Anadyr aviabiletlərini internet vasitəsilə almaq daha sərfəlidir. Daşımalar bazarında bir çox şirkətlər fəaliyyət göstərir və onların hamısı sərnişinlərin gözlənilən reyslər haqqında informasiya ilə tanış ola biləcəyi rəsmi saytlara malikdir.\nMəşhur onlayn resurs Trips münasib aviareysi tapmağa, Qəbələ-Anadyr biletlərini bron etməyə və almağa kömək edəcəkdir. Bu müasir axtarış sistemi xüsusən, sərnişinlərin rahatçılığı üçün yaradılmışdır. Bəs, bu populyarlığın sirri nədədir?\nHəmçinin baxın: Anadyr - Qəbələ istiqamətinə


Fransa-Azərbaycan arxeoloji qazıntılarının 10 illiyinə həsr olunan sərgi açılıb (FOTO)\n5 İyul 2019 12:06 (UTC+04:00)\nÖtən gün Azərbaycan Milli İncəsənət Muzeyində Fransanın ölkəmizdəki səfirliyinin, AMEA Rəyasət Heyətinin, Arxeologiya və Etnoqrafiya İnstitutunun dəstəyi ilə iki ölkənin arxeoloqlarının birgə tədqiqatlarının nəticələrini özündə əks etdirən sərgi açılıb.\nTrend-in məlumatına görə, sərgidə 10 il ərzində iki ölkənin arxeoloqlarının apardığı birgə tədqiqatlar nəticəsində əldə olunmuş, dünya arxeologiyası üçün böyük əhəmiyyət kəsb edən nadir tapıntılar nümayiş etdirilir.\nTədbirdə çıxış edən Mədəniyyət naziri Əbülfəs Qarayev UNESKO-nun Ümumdünya İrs Komitəsinin Bakıda keçirilən 43-cü sessiyasının ölkəmiz üçün əhəmiyyətindən danışıb, Azərbaycanın bir çox möhtəşəm tədbirlərə ev sahibliyi etdiyini vurğulayıb. Diqqətə çatdırıb ki, Azərbaycan Respublikasını Birinci vitse-prezidenti Mehriban Əliyevanın böyük xidmətləri nəticəsində Azərbaycanın UNESKO ilə münasibətləri yüksək səviyyədədir.\nFransalı arxeoloq Bertiy Lione Azərbaycanda aparılan arxeoloji tədqiqatlardan danışıb. Bildirib ki, o, Azərbaycanın bölgələrində aparılan arxeoloji qazıntılar zamanı təkcə qədimi əşyaları tapmaqla kifayətlənməyib, həmin dövrlərdə yaşayan insanların həyatını, mühitini, sosial və ailə münasibətlərini tədqiq edib.\nFransanın sabiq ətraf mühit naziri Seqolen Royal diqqətə çatdırıb ki, Bakıya UNESKO-nun 43-cü sessiyası münasibətilə gəlib. İki ölkə arasında elmi əməkdaşlıqdan söz açan fransalı qonaq sərginin təşkilinə görə Mədəniyyət Nazirliyinə, Milli İncəsənət Muzeyinə, AMEA-ya və Fransa səfirliyinə təşəkkürünü bildirib.\nBildirilib ki, Beynəlxalq Azərbaycan-Fransa arxeoloji ekspedisiyası 2006-cı ildən başlayaraq fəaliyyət göstərir. Ekspedisiya 2006-2013-cü illərdə Ovçulartəpəsi və Duzdağda, 2013-cü ildən başlayaraq isə Kültəpə və onun ətrafında araşdırma aparıb.\nDünya xəbərləri 16 Noyabr 16:22\nDünya xəbərləri 16 Noyabr 06:13\nDünya xəbərləri 16 Noyabr 03:28\nMədəniyyət 16 Noyabr 00:48\nDünya xəbərləri 15 Noyabr 08:51


Navalnı Putini hədəfə gətirdi: "Bir qrup oliqarx Putindən yaxa qurtarmaq istəyir” - Cümhuriyyət\nNavalnı Putini hədəfə gətirdi: "Bir qrup oliqarx Putindən yaxa qurtarmaq istəyir”\nTarix: 24 Dekabr, 04:36 | Baxış: 49\nRusiya müxalifətinin lideri Aleksey Navalnının zəhərlənməsi son günlər Rusiya-Qərb münasibətlərində yenidən gərginlik yaradıb.\nAvropa İttifaqının və ABŞ-ın sanksiyalarına cavab olaraq Rusiya da bir sıra Qərb diplomatlarının adını "qara siyahı”ya salıb. Xüsusilə də Navalnının özünün yaydığı səs yazısında sui-qəsd cəhdinin Rusiya hakimiyyəti tərəfindən təşkil edildiyinə sübut kimi təqdim olunub.\nQeyd edək ki, həmin telefon danışığında A.Navalnı Putinin göstərişi ilə zəhərləndiyi bildirilir. Navalnı özünü Rusiya Təhlükəsizlik Şurasının katibi Nikolay Patruşevin katibi kimi təqdim edərək, FSB əməkdaşı, kimyaçı Konstantiv Kudryavtsevə zəng edib və ondan avqustun 25-də Tomsk şəhərində baş verən sui-qəsdlə bağlı suallar verib. Kudryavtsev cinayətin bir sıra detallarını açıqlayıb. Sonra Aleksey Navalnı sözügedən audioyazını "youtube” sosial şəbəkəsində yayıb. Siyasi ekspertlərin fikirncə, bu hadisə Qərbin Rusiyaya təziqləri artırması üçün ciddi arqumentə çevrilə bilər.\nPolitoloq Məhəmməd Əsədullazadə hesab edir ki, 2014-cü ildə Krımın ilhaqından sonra Rusiya və Qərb arasında "soyuq müharibə” gedir.\nPutin hakimiyyəti də Qərbə bağlı olan siyasətçiləri sıradan çıxartmaq üçün sui-qəsdə belə əl atır. 2018-ci ildə Britaniyanın Solsberi şəhərində Sergey Skripal və onun qızı Yuliyanın qadağan olunmuş kimyəvi silah sayılan "Noviçok” maddəsi ilə zəhərlənməsi də bu prosesin tərkib hissəsidir. "Noviçok”dan istifadə etməklə 2020-ci ildə A.Navalnının zəhərlənməsi bu şübhəni daha da artırıb:\n"Bunun müqabilində Qərb Rusiyaya qarşı sanksiyaları daha da kəskinləşdirib. Qərb növbəti ildə də bu sanksiyaları davam etdirəcək. Hətta İngiltərənin müdafiə naziri Baltikyanı ölkələrə səfəri zamanı Rusiyanın Britaniya üçün də təhlükə olduğu mesajını verdi. Bu isə Qərblə Rusiya arasında suların perspektivdə də durulmayacağını göstərir. Aleksey Navalnının zəhərlənməsi Putinin imicinə ciddi təsir edib. Bu baxımdan, Qərb siyasətçiləri Putinin Avropa və ABŞ-a yaxın olan siyasətçilərə qarşı nə qədər kinli münasaibət bəslədiyini görür. Navalnının yaydığı səs yazısı Rusiya hakimiyyətinin indiyə qədər boynundan atdığı cinayəti sübuta yetirdi. Məlum oldu ki, həm Skripalların, həm də Navalnının zəhərlənməsi Federal Təhlükəsizlik Xidməti tərəfindən təşkil edilib. Çox güman ki, bu telefon zənginin baş tutmasında Navalnıya Rusiya xüsusi xidmət orqanları da yardım edib. Çünki təkbaşına bu ciddi məsələni ictimailəşdirə bilməzdi. Görünür, Rusiya elitası daxilində ciddi fikir ayrılıqları var. Çünki bir qrup oliqarx Putindən yaxa qurtarmaq istəyir. Digər qrup onunla əməkdaşlıqda maraqlıdır. Putinin mövcud siyasətini davam etdirməsi sanksiyalara səbəb olur ki, bu da Qərbdə böyük vəsaitə malik olan iri maliyyə dairələrini narahat edir. Ona görə də xüsusi xidmət orqanları ilə bağlı olan milyarderlər Putinin dayaqlarının zəiflədilməsi istiqamətində işlərə başlayıb. Navalnı məsələsinin meydana çıxması və səs yazısının yayılması görünür, Rusiyaya qarşı növbəti sanksiyalar dalğasının anonsu kimi dəyərləndirilməlidir. Hesab edirəm ki, ABŞ-da Co Baydenin hakimiyyətə gəlişindən sonra Rusiyaya qarşı sanksiyalar daha da kəskinləşəcək. Kremldə olan şəxslərə qarşı sanksiyalar da bu səs yazısından sonra reallaşa bilər. Bu proses göstərdi ki, Rusiya və Qərb arasında münasibətlər 2021-ci ildə də gərginləşəcək. Hər hansı əməkdaşlıq atmosferinin yaranması hələlik mümkün deyil. Hətta Putin də verdiyi açıqlamada Qərbdə münasibətlərin pis olduğuna və bunun hər hansı inkişafa aparmayacağına işarə etdi. Hətta Rusiya prezidenti ölkədə sosial vəziyyətin ağırlaşdığını, bahalaşmanın olduğunu etiraf etdi. Bu da Rusiyada sosial etirazların baş qaldıracağını istisna etmir. Putinin konstitusiyaya dəyişikliklər etməsi, senator məsələsini qanuniləşdirməsi, eks-prezidentlər barədə yeni qanunun qəbuluna nail olmaqla istefası üçün zəmin yaratmaq və özünü sığortalamağa çalışır. Düşünürəm ki, Rusiya ilə Qərb arasında münasibətlərin normallaşması yalnız post-Putin dövründə mümkün ola bilər”.


PA-dan işıq problemi və Elmar Vəliyevlə bağlı AÇIQLAMA – Xural qəzeti\nAna səhifə » GÜNDƏM KRİMİNAL XuralTAC\nXural Yazıldığı tarix 4 İyul 2018\nAzərbaycan Respublikası Prezidenti Administrasiyası ölkədə baş vermiş hadisələrlə bağlı məlumat yayıb.\nXural.com rəsmi məlumatı təqdim edir:\n“2018-ci il iyulun 3-də Mingəçevir şəhərində yerləşən “Azərbaycan İstilik Elektrik Stansiyası” MMC-nin yarımstansiyalarından birində baş vermiş qəza nəticəsində respuplika ərazisinin böyük hissəsi, o cümlədən Abşeron yarımadası və Bakı şəhərinin elektrik enerjisi ilə təchizatında problem yaranmışdır.\nAzərbaycan Respublikasının Prezidenti cənab İlham Əliyev dərhal məsələni nəzarətə götürmüş, qəzanın nəticələrinin qısa zamanda aradan qaldırılması ilə bağlı aidiyyəti dövlət strukturlarına müvafiq tapşırıqlar vermiş, məsələ ilə əlaqədar Xüsusi Dövlət Komissiyadsı yaratmışdır\nMövcud şəraitə uyğun olaraq, qısa müddətdə elektrik enerjisi təchizatının kəsilməsinin neqativ təsir göstərə biləcəyi strateji əhəmiyyətli müəssisələr – təhlükəsizlik, yanacaq-energetika, nəqliyyat-kommunikasiya, hərbi, əhalinin təminatı və s. ciddi nəzarətə götürülmüş və onların idarə olunması işi təşkil edilmişdir. Həyata keçirilmiş ciddi tədbirlər nəticəsində proqnozlaşdırıla biləcək bütün mənfi halların qarşısı alınmış, ən əsası, insan tələfatına yol verilməmişdir.\nHal hazırda dövlət qurumları qəzanın nəticələrinin aradan qaldırılması və gələcəkdə belə hallara yol verilməməsi istiqamətində zəruri tədbirlər görür, işlərin gedişi barədə əhaliyə müntəzəm məlumat verilir.\nTəəssüf ki, əhali Mingəçevir İES-də qəzanın nəticələrinin aradan qaldırılması ilə bağlı qayğıları yaşadığı bir zamanda Gəncə şəhərində cinayət hadisəsi baş vermişdir. Gəncə Şəhər İcra Hakimiyyətinin başçısı Elmar Vəliyev və onun mühafizəçisi Qasım Aşbazov naməlum şəxsin odlu silahdan açdığı atəş nəticəsində müxtəlif dərəcəli bədən xəsarətləri almış və xəstəxanaya yerləşdirilmişlər. Məsələ barədə dərhal Azərbaycan Prezidentinə məlumat verilmiş və müvafiq tapşırıqlar alınmış, cinayəti törədən şəxs saxlanılmış və məsuliyyətə cəlb edilmişdir.\nQeyd edilməlidir ki, kütləvi informasiya vasitələri Mingəçevir İES-də qəzanın baş vermə səbəbləri, onun aradan qaldırılması ilə bağlı dövlət orqanlarının gördüyü işlər barədə cəmiyyəti operativ və obyektiv şəkildə məlumatlandırmış, olduqca təmkinli və məsuliyyətli davranaraq, əhali arasında ajiotaj yaranmaması üçün üzərələrinə düşən vəzifələri icra etmişlər.\nƏfsuslar olsun ki, bəzi müxalif dairələr nəzarətlərində olan xəbər saytları və sosial şəbəkələr vasitəsilə Mingəçevir İES-də baş vermiş qəzadan və Gəncə şəhərində vəzifəli şəxsə qarşı həyata keçirilmiş silahlı basqından məqsədyönlü şəkildə yararlanmağa çalışmış, dövlət və xalq mənafelərinə zidd mövqe tutaraq cəmiyyətdə ajiotaş yaratmaq, kütləvi narazılıq formalaşdırmaq və respublikada sabitliyi pozmaq əhval-ruhiyyədsi nümayiş etdirmişlər. Həmçinin, özlərini müstəqil sayan bir sıra xəbər saytları da bu eyforik əhval-ruhiyəyə qoşularaq, dəqiqləşdirilməmiş şayiələri baş vermiş hadisə kimi təqdim etmiş və vətəndaşları yalan informasiyalarla çaşdırmağa cəhd göstərmişlər.\nMingəçevir İES-də baş vermiş qəzanin, o cümlədən bu hadisənin müxtəlif sahələrdə yaratdığı problemlərin aradan qaldırılması üçün dövlət orqanları tərəfindən zəruri tədbirlər həyata keçirilmiş və qısa müddətdə respublika həyatının bütün sahələrində normal iş fəaliyyəti bərpa olunmuşdur.\nGörülən işlər barədə müntəzəm qaydada əhaliyə məlumat verilmiş və qarşıdan gələn dövrdə bu fəaliyyət davam etdiriləcəkdir”.\nElmar Vəliyevi güllələyən şəxs Rusiya vətəndaşıdır – PASPORT


Azərbaycanda şok olay: “Dibir” ləqəbli gənc məktəbli ilə cinsi əlaqədə oldu, sonra videoya çəkdilər\nKRİMİNAL 13 dek 2021, 12:59\nGəncə şəhərində 1986-cı il təvəllüdlü Nihad qohumu, yetkinlik yaşına çatmayan Orxana (adlar şərti verilib – red.) qarşı seksual xarakterli hərəkətlər edib.\nDemokrat.az-ın əldə etdiyi məlumata görə, Nihad 9 sentyabr 2018-ci ildə, saat 23 radələrində 2009-cu il təvəllüdlü Orxanın köməksiz vəziyyətindən istifadə edib, sonuncuya fiziki zor tətbiq edib, onunla qeyri-təbii yolla cinsi əlaqədə olub, həmçinin digər seksual xarakterli zorakılıq hərəkətləri edib.\nBundan başqa Nihad 10 noyabr 2020-ci ildə, saat 23 radələrində yenidən Orxana qarşı seksual xarakterli hərəkətlər edib, onunla qeyri-təbii yolla cinsi əlaqədə olub.\nİstintaq orqanı tərəfindən Nihadın barəsində Cinayət Məcəlləsinin 150.3.3-cü (təqsirkar şəxs üçün aşkar surətdə on dörd yaşına çatmayan şəxs barəsində seksual xarakterli zorakılıq hərəkətləri törətmək) maddəsi ilə ittiham elan edilib.\nCinayət işi üzrə təqsirləndirilən şəxs qismində ifadə verən Nihad ona elan olunmuş ittiham üzrə özünü təqsirli bilib. O, ifadəsində göstərib ki, Şəmkir rayonunun Qapanlı kəndində atası, anası və qardaşı ilə birlikdə yaşayır: “Rəsmi olaraq heç bir yerdə işləmirəm. Fəhləlik edirəm, hazırda da tanışım Şəmkir rayonunun Daşbulaq kəndində yaşayan Qaqaş kimi bildiyim şəxslə Kür çayından balıq tutaraq satmaqla çörək pulu qazanırıq. 2013-cü ildə Rusiya Federasiyasının Xabarov vilayətinin Xabarov şəhərində bir nəfərə bıçaqla xəsarət yetirərək öldürdüyüm üçün 7 il müddətinə azadlıqdan məhrum etmə cəzasına məhkum olunmuşam. Orada 5 il, 6 ay cəza çəkmişəm. Sonra cəzamın başa çatmasına 1 il, 6 ay qalmış amnistiya aktı ilə vaxtından əvvəl buraxılmışam”.\n“Cinsi əlaqədə olmağımızı istədi”\nNihadın ifadəsinə görə, 2019-cu ildə Azərbaycana gəlib, başqa ayrı bir cinayəti olmayıb: “Əli doğma bibim oğludur. 2020-i ilin oyktabrında Əligilin evlərinə raket düşməsi ilə bağlı bir neçə dəfə onlara gedib-gəlmişəm. Əvvəllər də gediş-gəlişimiz, əlaqələrimiz olub. Aramızda heç bir narazılığımız olmayıb. Noyabrın 10-da Zəfər bayramı ilə əlaqədar, daha doğrusu müharibənin xeyrimizə başa çatması ilə əlaqədar Gəncə şəhərinə bibim oğlu Əligilə gəldim. Həmin vaxt anam da Əligildə olub. Biz axşamı yeyib-içdik. Həmin gün saat 21 radələrində binanın qarşısında olarkən Əlinin oğlu Orxan mənə yaxınlaşdı, qeyri-təbii yolla cinsi əlaqədə olmağımızı istədi. İlk əvvəl Orxanın bu təklifinə razılaşmadım. Həmin vaxt binanın qarşısına təxminən 15-16 yaşlı əvvəl adını Elxan kimi bildiyi, lakin sonradan üzləşdirmə keçirilərkən adının Eldar olduğunu bildiyi şəxs də gəldi. Orxan Eldarla bir-biri ilə qeyri-təbii yolla cinsi əlaqədə olduğunu dedi. Bunu Eldardan soruşdum, Eldar mənə Orxanla qeyri-təbii yolla cinsi əlaqədə olduğunu dedi. Orxan Eldarla cinsi əlaqədə olmayıb. Sonra Orxangilin evinə gəldik. Qonaq otağında mənim, anamın və Orxanın yerini bir otaqdan saldılar. Anam yatanda Orxan özü yatdığım çarpayıya yanına gəldi, mənə qeyri-təbii yolla cinsi əlaqədə olmağımı təklif etdi. Orxanla təklifi və razılığı əsasında qeyri-təbii yolla cinsi əlaqədə olduq. Cinsi ehtirasımı təmin etdim”.\n“Anamın xəbəri olmayıb”\nTəqsirləndirilən şəxsin sözlərinə görə, Orxanla cinsi əlaqədə olan zamab əmisi qızı Mələk otağa daxil olduğunu görüb: “Üstümüzdə yorğan olduğuna görə Mələk bizi açıq görmədi. Mələk həmin vaxt bizdən şübhələndi. Orxanı çağıraraq apardı. Hamı yatandan sonra gecə saatlarında spermama bulaşmış döşək üzünü bükələdim, tualetə getdim. Bunu yatdığım yarğan-döşəyi kimsə yığışdıranda bulaşığı görməməsi üçün orada döşək üzünü cırdım, oradakı zibil vedrəsinə tulladım. Bu məsələdən anamın xəbəri olmadı. Anam həmin vaxt yatmışdı”.\nNihad deyib ki, ertəsi günü yaşadığı Şəmkir rayonunun Qapanlı kəndinə gedib: “Ondan sonra Orxanı görməmişəm. Orxanla əlaqədə olmamışam. Heç Orxanın bu barədə polisə şikayət verməsindən xəbəri olmayıb. Bir neçə gündən sonra evdən zəng etdilər, Gəncədən polislər arxamca gəldiyini dedilər. Yəqin Orxan atasıgilə dediyini, Orxanın n atası da şikayət etdiyini düşünmüşəm. Polislər mənə zəng vurdu, məni çağırdı. Kəpəz rayon Polis İdarəsinə gələndə düşündüyüm məsələ ilə çağırdıqlarını bildim”.\nTəqsirləndirilən şəxs həmçinin ifadəsində göstərib ki, Orxanla cəmi bir dəfə 10 noyabr 2020-ci ildə saat 23 radələrində onlarda qeyri-təbii yolla cinsi əlaqədə olub: “Əvvəl və sonra Orxanla a qeyri-təbii yolla cinsi əlaqədə olmamışam. Orxandan başqa ayrı bu cür qeyri-təbii yolla heç kəslə cinsi əlaqədə olmamışam. Orxana qışqırmamışam, özü bunu istəyib. Ona da heç bir müqavimət göstərməmişəm. Orxan yalan danışır”.\n“Məni aldadaraq cinsi əlaqədə oldu”\nCinayət işi üzrə zərərçəkmiş şəxs qismində ifadə verən Orxanın sözlərinə görə, qardaşı, valideynləri ilə və əmisigilin ailəsi ilə birlikdə yaşayırlar: “Orta məktəbin 6-cı sinfində oxuyuram, dərslərimi də normal oxuyuram. Bizimklə qonşuluqda yaşayan Təbrizin oğlu Eldarı da təxminən iki ildən çoxdur ki, tanıyıram. Eldarla münasibətlərim normal olub. Təxminən iki il əvvəl mən 4-cü sinifdə oxuyarkən qohumumuz Vəlinin oğlunun sünnət toyundan gələndə digər qohumumuz “Dıbır” ləqəbləri Nihad da toydan çıxaraq bizə gəldi. Nihad spirtli içki içmişdi. Gecə öz çarpayımda yatmışdəm. Gecə Nihad mənə arxa tərəfdən yaxınlaşdı, məni qucaqladı. Nihad mənim alt paltarımı çıxartdı, mənimlə arxa tərəfdən cinsi əlaqədə oldu. Qışqırmaq istəyəndə Nihad ağzımdan tutdu, qışqırmağa qoymadı. Bu barədə atama və anama bildirmədim. Bundan təxminən 2-3 ay sonra qonşuumuz Eldar mənə “səni Nigad arxadan edib” dedi. Eldar mənə onunla da cinsi əlaqədə olmağımı dedi. Əvvəl Eldarın təklifinə razılaşmadım. Sonra Eldar məni yaxınlıqdakı yarımçıq tikiliyə apardı, orada məni aldadaraq cinsi əlaqədə oldu. Bundan sonra Eldar məni həmin yerə 3 dəfə də aparıb, orada mənimlə arxadan cinsi əlaqədə olub. Eldara mənimlə bir daha elə hərəktlər etməməsini dedim”.\n“Mən yatmışdım, arxadan cinsi əlaqədə oldu”\nOrxanın sözlərinə görə, 10 noyabr 2020-ci ildə Qələbə günü Nihad anası ilə onlara gəlib: “Nihadla həmin gün futbol da oynadıq. Eldar da Nihadı tanıdı. Axşamı günü Nihad bizdə qaldı. Qonaq otağında Nihad və onun anası ilə yatdıq. Nihad yenə də arxadan məni qucaqladı, mənimlə arxa tərəfdən qeyri-təbii yolla cinsi əlaqədə oldu. Bu vaxt biri otaqdan əmim arvadı bizim olan gələndə Nihad imkan taparaq əynini geyinə bilmədi. Əmim arvadı heç nə demədi, məni çölə çağırdı, mən də əynimi geydim, mətbəxə keçdim. Məndən “Nihad sənə nə edirdi” deyə soruşdu. Mən də “mən yatmışdım, Nihad mənimlə arxadan cinsi əlaqədə oldu” dedim. Əmim arvadı bu barədə nənəmə dedi. Nənəm ilə gecəni yatdım. Səhər tezdən də Nihadı evdən qovladılar. Sonra Nihad daha bizə gəlmədi”.\n“Bildirdi ki, səni çağıranda gəlməsən, videonu atana göndərəcəm”\nOrxan qeyd edib ki, Eldar bir müddət onunla əlaqədə olmayıb: “6 fevral 2021-ci ildə Eldar mənə zəng etdi, məni evlərinə çağırdı. Mən də ona dedim ki, məni evinizə niyə çağırırsan? Eldar da evlərinin komputeri xarab olduğunu dedi. Ona komputerdən başım çıxmadığını, dostum İsmayılı çağırmasını dedim. Eldar 10-15 dəqiqədən sonra yenə də zəng vurdu, İsmayılın telefonu götürmədiyini dedi, yenidən məni çağırdı. Getmək istəmədim. Eldar evimizin yanına gəldi, evdən çağırdı, özü ilə apardı. Eldarla evlərinə gedəndə onlarda heç kəs olmayıb. Eldar məni otağa apardı, evlərinin komputerini göstərdi. Komputer sönülü idi. Komputeri açmaq istədim. Eldar mənə otur, getmə dedi. Eldar gəlməmişdən əvvəl atam evdə olub. Atam mənə “get, tez qayıt evə gəl, 5 dəqiqəyə evdə ol” dedi. Ona görə də Eldara atam məni gözlədiyini, getmək isdədiyimi dedim. Eldar isə mənə onunla arxa tərəfdən cinsi əlaqədə olmağı təklif etdi. Eldarın təklifinə razılaşmadım. Eldar əlimdən tutdu, özlərinin otaqlarına apardı. Eldar məni orada yerə yıxdı, şalvarımı aşağı çəkərək cinsi əlaqədə oldu. Məni özünün telefonuna çəkdi. Bildirdi ki, səni çağıranda gəlməsən, videonu atana göndərəcəm. Eldar həmin videonu da mənə göstərdi. Eldar məni lüt soyundurub, mənimlə arxadan əlaqədə olmasını videoya çəkdiyini gördüm. Bundan sonra ayağa durdum, paltarımı geyərək evimizə gəldim. Evə getməmişdən əvvəl atam gələrək Eldargilin qapısını döymüşdü. Həmin vaxt atama heç nə deməmişəm. Atam da bunu bilməyib”.\nOrxanın ifadəsinə görə, fevralın 8-də evdə olarkən günorta saatlarında Eldar ona yenə də vatshappda zəng vurub və 5 dəqiqəyə onlarda olamğını deyib: “Mən getmək istəmədim. Sonra Eldar bir neçə dəfə zəng vurdu. Hətta iki gün əvvəl çəkdiyi videonu atdı. Həmin videoya baxamadım. Anamgil baxmaq istəyəndə Eldar həmin videonu sildi. Onlar hansı video olmasını bilmədilər. Bu zaman anama Eldarın məni fevralın 6-da onunla əlaqədə olma video olduğunu dedim. Eldarın mənə etdiklərini anama dedim”.\nBu cinayət işinə Gəncə Ağır Cinayətlər Məhkəməsində baxılıb. Hakim Elmin Rüstəmovun sədrliyi ilə baş tutan iclasda təqsirləndirilən Nihada hökm oxunub.\nNihad 12 il müddətinə azadlıqdan məhrum edilib.\n“Ərim mütəmadi olaraq məni döyüb, təhqir edib” — 14 yaşlı gəlindən tükürpədən sözlər\nXırdalanda bərbərdən tanışına qarşı dəhşətli əməl — Təfərrüat\nBalakəndə ofisdəki seyfi yarmaq istəyən şəxs saxlanıldı — FOTOLAR\n2 manat 80 qəpiyə görə həbsə düşdü


:: Ictima və ailə :: Gözəl səbir nədir? Səbrin hansı 3 növü var?\nGözəl səbir nədir? Səbrin hansı 3 növü var?\nGözəl səbir – o səbirdir ki, Allah üçün həyata keçər və davamlı olar. Ümidsizliyin ona yolu olmaz. Taqətsizlik, ah və nalə etməklə bir yerdə olmaz. Gözəl səbir – o səbirdir ki, insan həyatın ağır hadisələri və imtahanları qarşısında şəxsiyyətini nümayiş etdirər və ruhunun nə qədər geniş olduğunu göstərər.\nSəbrin lüğətdə mənası nəfsi həbs etmək və məhdudiyyətdə qərar verməkdir.\nƏxlaq elmində səbri müxtəlif cür şərh edirlər.\n1. Səbir ibarətdir: nəfsi ağlın və dinin buyurduqlarına vadar etməkdən. Və ağlın və dinin qadağan etdiklərindən çəkindirməkdən.\n2. Səbir – yəni, nəfsin çətinliklər və bəlalar zamanı sabitliyini saxlaması. Belə ki, dilini şikayət üçün açmasın, bədənini bəyənilməyən hərəkətlərdən saxlasın.\n3. Səbir, yəni dini hədəflərin şeytani və nəfsani hədəflər qarşısında durmasıdır. Bu mənada ki, insan müsibət və çətinlik zamanı şeytanın (lən) vəsvəsələrinə müqavimət göstərər və Allaha itaət yolundan azmaz.\nƏziz Peyğəmbərimiz (s) buyurur: “Səbir üç növdür: müsibət zamanı səbir etmək, itaətə səbir etmək, günahı tərk etməyə səbir etmək”.\nMüsibətə səbir etmək – İlahi qürb məqamına çatmağın yollarından biridir. Ona görə də Allah Təala bu sifətə malik olan sabirləri Öz məhbubu olan insanlar adlandırmışdır.\nİmam Baqir (ə) buyurur: “Həqiqətən, hər kim səbir edər, öz səbiri ilə oruc tutan, gecə oyaq qalanın məqamındadır. (Həmçinin) Peyğəmbərin (s) bayrağı altında qılınc vurmuş şəhid məqamını əldə edər”.\nSəbrin insana verdiyi faydalar:\n1. Nəfsi qüvvətlənər və insanı tərbiyə edib inkişaf etdirər.\n2. Mənəvi dərəcələrə çatmaq üçün ümid olar.\n3. İlahi istəklər qarşısında təslim olmaq və ürəyini Məhbubuna tapşırmaq.\nGözəl səbrin nümunələri çoxdur. O cümlədən: Həzrət Yəqubun (ə), Həzrət Yusifin (ə), Həzrət Əyyubun (ə), Həzrət Yunusun (ə) etdikləri səbir. İslam Peyğəmbərinin (s) düşmən mövqedə duran kafirlərin istehza və tənələrinə etdiyi səbir, Əbu Talib dərəsində çəkdiyi çətinliklərə etdiyi səbir, nadanların törətdiklərinə etdiyi səbir. İmam Əlinin (ə) 25 il evində çəkdiyi səbir. İmam Həsənin (ə) sülh bağlayarkən etdiyi səbir. İmam Hüseynin (ə) Aşura hərəkatında etdiyi səbir. Zeynəbin (s.ə) Aşura hadisələrinə görə etdiyi səbir. İmamlarımızın (ə) zalım xəlifələrin törətdiyi çətinliklər qarşısında etdikləri səbir. Mövlamızın (ə.f) min ildən artıqdır ki, qeybdə olmağa etdiyi səbir...\nBu növ səbirlər – gözəl səbirin ən üstün nümunələridir. Allah bizlərə də səbrin bu məqamını heç olmasa dərk etməyi nəsib etsin. Amin!\nHəyatın müşküllərini çözən 25 hədis!


Jeçko Stankov: Bolqarıstan Azərbaycan təbii qazının bu ölkəyə tezliklə nəqlində maraqlıdır - AZƏRTAC – Azərbaycan Dövlət İnformasiya Agentliyi\nJeçko Stankov: Bolqarıstan Azərbaycan təbii qazının bu ölkəyə tezliklə nəqlində maraqlıdır\nBolqarıstan Azərbaycan təbii qazının bu ölkəyə tezliklə nəqlində maraqlıdır.\nEnergetika Nazirliyindən AZƏRTAC-a bildirilib ki, bu barədə Bolqarıstan energetika nazirinin müavini Jeçko Stankov energetika nazirinin müavinləri Gülməmməd Cavadov və Natiq Abbasovla görüşdə bəyan edib.\nAzərbaycanı Bolqarıstanın etibarlı strateji tərəfdaşı kimi xarakterizə edən nümayəndə heyətinin rəhbəri, həmçinin enerji diversifikasiyasının vacibliyi, Bolqarıstanın tranzit imkanları və enerji sahəsində həyata keçiriləcək yeni layihələr, eləcə də dəyəri 1,4-15 milyard avro civarında olan “Balkan” qazpaylayıcı mərkəzinin yaradılması perspektivləri barədə fikirlərini bölüşüb.\nBildirilib ki, Azərbaycan və Bolqarıstan arasında dostluq münasibətlərinə əsaslanan əməkdaşlıq əlaqələrində enerji amili prioritet kəsb edir. Bolqarıstanın “Cənub Qaz Dəhlizi”nə qoşulması istiqamətində IGB (Interconnector Greece-Bulgaria) interkonnektorunun tikintisi, SOCAR-ın “Bulqartransqaz” və “Bulqarqaz” şirkətləri ilə əməkdaşlığı mühüm addımlar kimi qiymətləndirilib.\nQonaqlara Avropaya qaz tədarükünün şaxələnməsində əhəmiyyətli rola malik “Cənub Qaz Dəhlizi” layihəsinin icrası ilə bağlı son məlumatlar çatdırılıb.\nAZERTAG.AZ :Jeçko Stankov: Bolqarıstan Azərbaycan təbii qazının bu ölkəyə tezliklə nəqlində maraqlıdır


Dərmandan daha effektli olan SARIMSAQ həm də XƏSTƏLİK YARADIRMIŞ\n0 Şərh Baxış: 4 332\nSağlamlıq cəhətdən müxtəlif faydaları ilə tanınan sarımsaq xəstəliklərə dərman qədər effektiv təsir göstərir. Xüsusilə də daxili və dəri xəstəlikləri zamanı daha çox dərman məqsədi ilə istifadə edilir.\nMilli.Az medicina.az-a istinadən bildirir ki, son zamanlar sarımsağın zərəri ilə bağlı iddia ortaya çıxıb. İddiaya görə sarımsaq faydalı olsa da, çox yemək və ya dərman preparatı kimi udulması mədə xəstəlikləri yaradır.\nHəqiqətənmi dərman məqsədilə udulan sarımsaq təhlükəlidir?\nTürkiyəli elm adamları bu barədə bir çox təcrübələri sınaqdan keçiriblər. Nəticədə isə sarımsağın faydalı olduğu qədər zərərinin də mövcud olduğunu təsdiqləyiblər.\nAraşdırmaya əsasən xüsusilə sarımsaqdan mədəsində qastrit, reflüks problemi yaşayan insanların istifadə etməsi tövsiyə edilmir.\nEhtiyac olsa belə ən çox bir diş sarımsaq faydalı ola bilər.\n"Çox udulduğu zaman mədə və mədəyə gedən yolda yanma, acılıq, qıcqırma yarana bilər. Əgər xəstə dərman məqsədilə sarımsaqdan istifadə etmək istəyirsə, bunu ancaq həkim tövsiyəsindən sonra edə bilər", - deyə araşdırmanın nəticəsində qeyd olunur.\n09:31 11 283 İsraildə niyə xərçəng yoxdur? - Yəhudi həkim xərçəng və qriplə bağlı HƏR ŞEYİ AÇDI - FOTO\n01:45 8 759 Hamilə qalmaq üçün ideal ay açıqlandı\n12 Dekabr 22:17 6 620 Xurmanın müalicə etdiyi 7 xəstəlik\n09:26 6 541 Büstqalter əvəzinə canlı yayımda sinəsindən görün nə çıxartdı - Zaurun planı imiş - FOTO\n12 Dekabr 15:33 5 785 DİN şəhidlərin ruhuna hörmətsizlik edən gənci araşdırır - VİDEO\n10:48 5 599 Üz dolğu, şişirdilmiş dodaqlar - Azəri qızı Günelin son halı - FOTO\n12 Dekabr 22:53 5 103 Böyrək və öd kisəsi daşlarından təbii yolla azad olun - Qəpik-quruşluq reseptlər\n12 Dekabr 12:00 22 458 Gələn il kişilərin və qadınların pensiya yaşı belə olacaq - CƏDVƏL\n10 Dekabr 12:36 21 194 Azərbaycanlı cazibədar müğənninin polkovnik-leytenant atası - VİDEO - FOTO\n11 Dekabr 11:18 15 158 "Aygün Kazımova gərək səhnədən gedəydi" - Tolikdən SƏRT SÖZLƏR - FOTO\n9 Dekabr 18:43 14 509 Cinsi əlaqə ilə bağlı ən İNANILMAZ ADƏTLƏR və QADAĞALAR: qanunla qadın kişini öldürür... - FOTO\n10 Dekabr 13:53 13 581 Zaurun ailəsinin başına gələn bu hadisə Günayı canlı yayımda ağlatdı - VİDEO\n8 14:29 Azərbaycanda DAHA BİR ŞOK - Qardaşı arvadına sataşanı belə RÜSVAY ETDİLƏR - VİDEO


Yaddaş təlim proqramı demansın yaxşılaşmasına səbəb olur - Xəbərlər - 2022\nYaddaş təlim proqramı demansın yaxşılaşmasına səbəb olur\nYeni oyun demansı olan insanlara inkişaf etmiş bir yaddaş verə bilər\nDemansın erkən mərhələlərində insanlar üçün yeni bir ümid var. Kembric Universitetinin tədqiqatçıları tərəfindən yeni hazırlanmış bir oyun, demansın ən erkən mərhələləri olan xəstələrdə yaddaşın yaxşılaşdırılmasına kömək edə bilər.\nCari araşdırmada, beynəlxalq səviyyədə tanınan Cambridge Universitetinin alimləri, yeni hazırlanmış bir oyunun erkən demansın təsirindən qoruya biləcəyini və təsirlənənlərin yaddaşını yaxşılaşdıra biləcəyini tapdı. Həkimlər araşdırmalarının nəticələrini "Beynəlxalq Journal of Neuropsychopharmacology" jurnalında dərc etdilər.\nNormal məşğələlər tez cansıxıcı olur\nDemansın ilk mərhələlərində gündəlik yaddaş problemləri və motivasiya ilə bağlı problemlər yaranır. Koqnitiv pozğunluq üçün effektiv dərman müalicəsi yoxdur, mütəxəssislər izah edirlər. Koqnitiv təlim, təsirə məruz qalanlar üçün, məsələn, diqqəti artırma sürətinin artırılması kimi bəzi üstünlüklərə səbəb olur. Bununla belə, bu cür məşğələlər ümumiyyətlə həmişə eyni olur və buna görə tez cansıxıcı olur, müəlliflər əlavə edirlər.\nElm adamları yaddaş oyunu tətbiqi olaraq bilinənləri inkişaf etdirir\nBu problemi aradan qaldırmaq üçün Kembric Universitetinin alimləri yaddaş oyunu adlandırılan proqramlar hazırladılar. Oyun erkən demans xəstələri ilə birlikdə hazırlanmışdır. Mütəxəssislər oyunun xəstənin biliş və motivasiyasına təsirini araşdırdılar.\nMövzular iki qrupa ayrıldı\nTədqiqatçılar öyrənmək üçün 42 mövzunu araşdırdılar. Bunlar ya nəzarət qrupuna, ya da idrak təlim qrupuna təyin edildi. Tədqiqatçılar izah edirlər ki, idrak tədris qrupundakı iştirakçılar dörd həftə ərzində hər saat bir saat ərzində ümumilikdə səkkiz dəfə yaddaş oyunu oynadılar. Nəzarət qrupundakı iştirakçılar, klinikaya ziyarətlərini həmişəki kimi davam etdirdilər.\nFərdi iştirakçılar üçün çətinliyi tənzimləmək motivasiyanın artmasına səbəb oldu\nİştirakçıların bir iPad-də oynadığı oyunda oyunçu bir oyun şousunda iştirak edir. Bu şounun məqsədi mümkün qədər çox qızıl pul qazanmaqdır, həkimlər deyirlər. Hər turda oyunçulardan həndəsi naxışları fərqli yerlərə bağlamaları istənir. Hər düzgün cavabla oyunçu daha çox pul qazanırdı. Alimlər deyirlər ki, altı uğursuz cəhddən sonra oyun sona qədər davam etdi və ya sona çatdı. Oyunçu nə qədər yaxşı çıxış etsə, həndəsi naxışların sayı o qədər yüksək olar. Bu, oyunun çətinliyini şəxsin fəaliyyətinə uyğunlaşdırmağa kömək etdi. Buna görə iştirakçılar daha uzun müddət həvəsli qaldılar, müəlliflər əlavə edirlər.\nYeni hazırlanmış oyun hansı müsbət təsir bağışladı?\nTədqiqatın nəticələri oyunun yaddaşın yaxşılaşdırılmasına kömək etdiyini göstərdi. Tədqiqatçılar izah edirlər ki, epizodik yaddaşın sınağında oyunçular üçüncü az səhv etdi, az cəhd göstərdi və yaddaşlarını bir nöqtə miqyasında 40 faiz artırdı. Epizodik yaddaş gündəlik fəaliyyət üçün vacibdir. Bu, məsələn, açarlarımızı harada saxladığımızı və ya maşınımızı park etdiyimizi xatırlamağa çalışırıqsa, həkimlər deyirlər.\nMövzular daha mürəkkəb vizual məlumatları saxlaya bildilər\nİdarəetmə qrupu ilə müqayisədə idrak təlim qrupunun iştirakçıları təlimdən sonra daha mürəkkəb vizual məlumatları yadda saxladılar. Bundan əlavə, bilişsel təlim qrupundakı iştirakçılar, oyunun tələb olunan səkkiz saatdan daha uzun oynamağa həvəs göstərdiklərini söylədilər. Oyun iştirakçıların özünə inamı və subyektiv yaddaşı yaxşılaşdırdı.\nOyun əyləncəlidir və oyunçuları motivasiya etməlidir\nSağlam bir beyin yaxşı fiziki sağlamlıq qədər vacibdir. Beyin təliminin biliş və beyin sağlamlığını inkişaf etdirmək üçün faydalı ola biləcəyinə dair artan sübutlar var, müəllif professor Barbara Sahakian. Bununla birlikdə, təlim əsaslı tədqiqata əsaslanmalı və xəstə ilə birlikdə inkişaf etdirilməlidir. Oyun istifadəçiləri də həvəsləndirməlidir. Ekspert əlavə edir ki, oyunumuz xəstənin idrak təlim proqramını təsirlənənlərin bundan həzz alması və təhsillərini davam etdirməyə həvəsləndirmələri üçün fərdiləşdirməyə imkan verdi. (kimi)\nVideo: Erken Bunama, Alzheimer, Hafıza Zafiyetine Karşı Ginkgo (Yanvar 2022).\nKarnavaldan asma olmadan necə keçmək olar\nTibbi mütəxəssislər: Müasir həyat tərzi uşaqlarda getdikcə daha çox sınıqlara səbəb olur\nÜzmə hovuzu: qırmızı gözlər haradan gəlir? Sidik və ya xlor vasitəsilə?\nArıqlamaq: Aşağı yağ və ya az karb - Hansı pəhriz həqiqətdə işləyir?\nDiareya riski: Niyə kiçik uşaqlara yalnız az meyvə suyu almağa icazə verilir\nZəif immunitet sistemi: Tatuirovka bəzən şiddətli ağrıya səbəb ola bilər\nBirdən körpə ölümünə diqqət edin: Həmişə pulsuz hava yollarına diqqət yetirin\nVuruş: əvvəllər bilinməyən risk faktorları təyin olundu\nİnfeksiya riski: Beş yaşlı qız şiddətli meningokok infeksiyasından əziyyət çəkir\nPivə və ya schnapps ilə düzgün rəftar: uşaqlarda alkoqol narahatlığı ilə əlaqədar valideynlərə tövsiyələr\nCopyright 2022 \_ Yaddaş təlim proqramı demansın yaxşılaşmasına səbəb olur...


Nazirə dosye: oğlu polis bıçaqlayır, köməkçisi üç müfəttişlə pul yığır - Beyləqanda... » XalqXeber.Az | Son xeberler Azerbaycan xeberleri\nXalqXeber.Az » Bölgə » Nazirə dosye: oğlu polis bıçaqlayır, köməkçisi üç müfəttişlə pul yığır - Beyləqanda...\nNazirə dosye: oğlu polis bıçaqlayır, köməkçisi üç müfəttişlə pul yığır - Beyləqanda...\nTəhsil naziri Ceyhun Bayramovdan gözləntilərdən biri də təhsil şöbələrinə əl gəzdirəcəyi ümididir. Rayon təhsil müdirləri məktəblərdə “qan uddurur”\nBeyləqan təhsil şefi Xuraman Rüstəmovanı əvəzləyən Hüsaməddin Babayev onlardan biridir. H.Babayev barəsində yeni nazirə məlumat verilib.\nBildirilib ki, müvəqqəti olaraq təhsil müdiri işləyən Babayevin işindən kənarlaşdırılmasına və yerinə sərəncam verilməsinə arzu olunur. C.Bayramova yazan bir qrup beyləqanlı mətbuat vasitəsi ilə nazirdən kömək istəyir.\nOnların cianews.info-ya verdiyi məlumatda bildirilir ki, H.Babayevin şöbəyə müdir əvəzi təyinatından qısa müddət sonra “meydan sulayıb”.\nTŞ-nin müfəttişləri Suliddin Əsgərov, Tahir Babayev və İkram Cəlilovdan ibarət üçlük şəhər və kənd məktəblərinin kütləvi yoxlanılmasına start veriblər.\nRayon təhsil şöbəsinin müdir əvəzinin müvafiq göstərişi ilə başladılan yoxlama kampaniyası əsasən pul tələsidir.\nBelə ki, hər üç müfəttiş "yoxladıqları" məktəblərin şagird və müəllim kollektivinin sayını nəzərə alaraq müdir əvəzinin göstərişinə əsasən 300, 500 və 1000 manatlıq "hörmət" tələb edirlər.\nMəktəb direktorları Hüsaməddin Babayevin yoxlamasını öz aralarında "P əməliyyatı" adlandırırlar.\nH.Babayevin məktəb direktorlarının təbirincə desək, "P əməliyyatından" rayon TŞ-nin müdiri Xuraman Rüstəmovanın xəbəri yoxdur.\nFİA.Az xəbər verir ki, Tofiq Sadıqovun bərbad günə saldığı və beyləqanlı uşaqların gələcəyini məhv etdiyi Beyləqan təhsilinin üzünə gün doğmur.\nOnu əvəzləyən H.Babayev də sələflərinin yolunu davam etdirir. Təhsil şöbəsinin müdiri məsələsində Beyləqanın bəxti heç gətirmir.\nBir qısa müddət öncə Beyləqan Təhsil şöbəsinin müdiri Tofiq Sadıqov vəzifədən alındıqdan sonra bir çoxları elə güman elədi ki, uzun illər boyu Tofiq Sadıqovun rəhbərliyi altında bərbad vəziyyətə düşən Beyləqan təhsilində nəhayət ki, hansısa normal bir prosseslər yaranacaq.\nÇünki uzun illər boyuTofiq Sadıqovun rəhbərliyi altında Beyləqanda təhsil adına sadəcə məktəb binaları qalmışdı desək səhv etmərik.\nBu məktəblərin vəziyyəti hələlik bu yazımızın mövzusu deyil, amma doğurdan da Beyləqanda təhsilin səviyyəsi bərdad və Azərbaycanda ən aşağı səviyyədə olması heç kimdə şübhə doğurmur.\nXüsusilə beyləqanlılara bunu yaxşı bilir. Çünki Tofiq Sadıqovun 20 illik fəaliyyəti faktiki olaraq beyləqanlı uhaqların uşaqların gələcəyini məhv etməklə nəticələnib.\nFİA.Az yazır ki, ümumiyyətlə, Beyləqan nazirdən yeni təyinat gözləyir. Çünki rayon təhsili təcili dirçəlməlidir.\nÇünki martın 10-da həmkarını bıçaqlayan polis oğluna görə Beyləqan rayon Təhsil Şöbəsi direktoru Xuraman Rüstəmova vəzifəsindən çıxarıla bilər.\nH.Babayev də yola salınmalıdır. Tural Əliyev iş yoldaşı Namiq Zeynalovu bıçaqlayıb və fakt rəsmi şəkildə təsdiqlənib.\nTəhsil naziri olmuş Mikayıl Cabbarov vergi naziri təyin edildikdən sonra X.Rüstəmovanın dayaqları sarsılıb.\nXuraman Rüstəmovanın təhsilə müdir gəlişi heç də beyləqanlılara düşərli olmadı. Mediada gedən xəbərlərə görə, Beyləqan rayonunda müqavilə ilə çalışan 300-ə yaxın müəllim var.


Məhəmməd Əmin Rəsulzadə – 133\n31 Yanvar 2017, 09:50\nBu gün Azərbaycan Demokratik Cümhuriyyətinin qurucularından olan Məhəmməd Əmin Rəsulzadənin anadan olmasının 133-ci ildönümüdür.\nOxu.Az xəbər verir ki, M. Ə. Rəsulzadə 1884-cü il yanvarın 31-də Bakının Novxanı kəndində anadan olub.\nGənc yaşlarında sosial demokratlarla birgə "Hümmət” təşkilatının yaranmasında iştirak edib. Çarizmin təqiblərinə məruz qalaraq 1909-cu ildə İrana mühacirət edib. Bir müddət orada "İrane-nou” qəzetinin baş redaktoru kimi çalışıb, məşrutə inqilabı yatırıldıqdan sonra Türkiyəyə mühacirət edib.\n1918-ci ildə Fətəli Xan Xoyski ilə birgə Şərqdə ilk respublikanın yaradılmasını rəsmi şəkildə elan edib. 1920-ci il aprelin 28-də bolşevik işğalından sonra həbs edilib. Az sonra Stalinin göstərişi ilə M.Ə.Rəsulzadə həbsdən azad edilərək Moskvaya aparılıb. Stalinin təkidlərinə baxmayaraq, sovet hakimiyyəti ilə əməkdaşlıqdan imtina edərək SSRİ-ni tərk edib.\nDövlət qeydiyyatına alınan QHT-lərin və KİV-lərin sayı açıqlandı\nBakıda güclü yanğın: 30 sakin təxliyə olundu


İlin əvvəlindən əhalinin sayı 0,3 faiz artıb VİDEO - AZƏRTAC – Azərbaycan Dövlət İnformasiya Agentliyi\nİlin əvvəlindən əhalinin sayı 0,3 faiz artıb VİDEO\nİlin əvvəlindən Azərbaycan əhalisinin sayı 33050 nəfər və ya 0,3 faiz artaraq iyunun 1-i vəziyyətinə 9843031 nəfərə çatıb.\nDövlət Statistika Komitəsindən AZƏRTAC-a bildiriblər ki, əhalinin bir kvadratkilometrə düşən sıxlığı 114 nəfər olub. Əhalinin ümumi sayının 53,0 faizini şəhər, 47,0 faizini kənd sakinləri, 49,9 faizini kişilər, 50,1 faizini isə qadınlar təşkil edir. Hazırda hər 1000 kişiyə 1006 qadın düşür.\nƏdliyyə Nazirliyinin rayon (şəhər) qeydiyyat şöbələri tərəfindən cari ilin yanvar-may ayları ərzində ölkədə 58217, yaxud hər gün orta hesabla 386 doğulmuş körpə qeydə alınıb və əhalinin hər 1000 nəfərinə bu göstərici 14,5 təşkil edib. Doğulan körpələrin 53,0 faizi oğlan, 47,0 faizi isə qız uşaqlarıdır. Doğulanlardan 1004-ü əkiz, 21-i üçəmdir. Doğulan körpələr üçün 75,2 yaş, o cümlədən oğlanlar üçün 72,8 yaş, qızlar üçün 77,6 yaş ömür uzunluğu gözlənilir.\nHazırda ölkədə əhalinin təkrar istehsalı təmin olunaraq uşaq doğmaq qabiliyyətinə malik olan hər bir qadına bütün ömrü boyu 2,0 uşaq düşür.\nCari ilin yanvar-may ayları ərzində ölkədə 25638 ölüm halı qeydə alınıb və bu göstərici əhalinin hər 1000 nəfərinə 6,4 təşkil edib.\nBu ilin ilk 5 ayı ərzində qeydiyyat şöbələri tərəfindən 23044 nikah və 6207 boşanma halları qeydə alınıb və əhalinin hər 1000 nəfərinə nikahların sayı 5,7, boşanmaların sayı isə 1,5 olub.\nCari ilin yanvar-may ayları ərzində Daxili İşlər Nazirliyi və Dövlət Miqrasiya Xidmətinin müvafiq qurumları tərəfindən daimi yaşamaq üçün 1078 nəfər Azərbaycana gələn, 607 nəfər isə Azərbaycandan gedən qeydə alınaraq miqrasiya saldosu müsbət 471 nəfər təşkil edib.\nAZERTAG.AZ :İlin əvvəlindən əhalinin sayı 0,3 faiz artıb VİDEO


Koreya İqtisadiyyatı - Hanqanq Çayındakı Möcüzə | SCIENCE ARC\nRamil KarimzadaApril 2, 2021\n333 2 dəqiqə oxuma müddəti\nCənubi Koreya qısa müddətdə sürətli inkişaf əldə etməyi bacarmış bir ölkədir. Ölkə mobil telefonlar, yarımkeçiricilər, avtomobillər, kimyəvi maddələr və polad istehsalı kimi müxtəlif sahələrdə qlobal rəqabət qabiliyyətini nümayiş etdirib. Son illərdə musiqi, oyun və incəsənət də daxil olmaqla mədəni sahədə baş verən dəyişikliklər Koreya iqtisadiyyatında liderliyi ələ alaraq özlüyündə vacib bir sahəyə çevriliblər.\nCənubi Koreya misli görünməmiş sürətlə iqtisadi böyümə əldə etdi. Üç il davam edən Koreya müharibəsi zamanı ölkənin əksər sənaye obyektləri məhv edildiyinə və sərmayə və təbii ehtiyatlardan məhrum olduğuna görə, ölkənin qazandığı bu nailiyyəti “Hanqanq çayındakı möcüzə” adlandırırlar.\n1960-cı illərin əvvəllərində ölkə ixrac yönümlü iqtisadi inkişaf planları ilə irəlilədi. Əvvəlcə ölkənin əsas ixrac məhsulları əsasən kiçik fabriklərdə istehsal olunan yüngül sənaye məhsulları və xammal idi. 1970-ci illərdə ölkə ağır kimya müəssisələrinə sərmayə qoydu və ağır sənaye məhsullarının ixracına zəmin yaratdı. Ölkə hazırda yarımkeçirici və ekran sektorlarına dünyada liderlik edir.\nSeul 1988 olaraq bilinən 1988 Yay Olimpiya Oyunlarına ev sahibliyi etmək, ölkəni yarı inkişaf etmiş ölkələr sırasına qatılmasını sürətləndirdi. Xaricdəki kütləvi informasiya vasitələri Cənubi Koreyanı Tayvan, Sinqapur və Hong Kongla birlikdə dörd Asiya pələngindən biri adlandırdı. 1996-cı ilin dekabrında ölkə əsasən inkişaf etmiş ölkələrdən ibarət olan İqtisadi Əməkdaşlıq və İnkişaf Təşkilatının 29-cu üzv ölkəsi oldu.\n1960-cı ildə cəmi 32.82 milyon ABŞ dolları olan Cənubi Koreyanın ixracatı, 1977-ci ildə 10 milyard ABŞ dollarını keçdi və 2019-cu ildə 542.2 milyard ABŞ dollarına çatdı. Ölkənin adambaşına düşən milli gəliri milli hökumətinin qurulduğu 1953-cü ildə 67 dollar idi. 2019-cu ildə isə bu rəqəm 32.115 ABŞ dolları idi.\nSizə maraqlı ola biləcək yazı: Bitkoin uğurlu olarsa, nə baş verər?\nCənubi Koreya, qeyri-kafi kapital və resurslar qarşısında böyüməyə davam edərkən, böyük bizneslərə əsaslanan ixracat yönümlü bir iqtisadi quruluş yaratdı. Bu, konqlomeratların sənayedə hakim mövqeyə sahib olmasına gətirib çıxardı və iqtisadi quruluşu ixracat və idxaldan çox asılı vəziyyətə gətirdi və beləliklə ölkəni xarici iqtisadi təsirlərə həssas etdi.\n1997-ci ilin Noyabr ayında ölkədə valyuta böhranı yaşandı və hökümət yardım üçün Beynəlxalq Valyuta Fonduna (BVF) müraciət etməyə məcbur qaldı. Bu, illərdir sürətlə davam edən iqtisadi böyümədən sonra Cənubi Koreyanın üzləşdiyi ilk sınaq idi. Ölkə iflas edən müəssisələri ayağa qaldırmaq üçün kəskin bir addım atdı və daha sonra sənayeləşməni yenidən davam etdirdi. Yalnız iki il içində ölkə əvvəlki böyümə sürətini, qiymət səviyyələrini və cari balans profisitini bərpa etdi. Bu müddət ərzində hökumətin BVF-dən borc aldığı məbləği ödəmək üçün kömək məqsədilə qızıl toplamaq kampaniyasına təxminən 3,5 milyon koreyalı qatıldı. Ümumilikdə 227 ton qızıl toplandı. Dünya, Cənubi Koreya xalqının milli borclarını ödəmək üçün könüllü iştirakına heyran qaldı.\nValyuta böhranından xilas olmaq üçün atılan addımlar, qloballaşan iqtisadi və maliyyə sistemlərinin mənimsənilməsi kimi müəyyən fürsətlərdən bəhrələndi. Bununla belə, yenidən qurulma prosesi hökumətin artan maliyyə xərcləri və daha yüksək gəlir bərabərsizliyi kimi yan təsirlərə də səbəb oldu.\nİqtisadi böhrandan çıxdıqdan sonra Cənubi Koreya iqtisadiyyatı dayanıqlı böyüməyə davam etdi. Ölkənin ÜDM-i 2001-ci ildəki 504,6 milyard ABŞ dollarından 2019-cu ildə 1,646,3 milyard ABŞ dollarınna çataraq, 3 dəfədən çox artdı və bu, dünyada 12-ci ən böyük göstərici hesab olunur. Dünyanın əksər yerlərində dağıdıcı maliyyə böhranının yaşandığı 2008-2010-cu illərində isə ölkə 6,3% -lik iqtisadi böyümə sürəti göstərdi. Dünyanın ən böyük beynəlxalq xəbər agentlikləri bu iqtisadi uğuru “dərsliklərə düşəcək iqtisadi sağalma” kimi təsvir edirdilər.\n2010-cu ildə Cənubi Koreya artıq dünyanın 7-ci ən böyük ixracatçı ölkəsi idi. 2011-2014-cü illərdə ölkənin ticarət göstəriciləri dörd il ardıcıl olaraq 1 trilyon ABŞ dollarından çox olmuşdu. Ticarət həcmi 2015 və 2016-cı illərdə bir qədər kiçildi, lakin 2017-ci ildə yenidən 1 trilyon ABŞ dollarına yüksəldi. Cənubi Koreyanın xarici valyuta ehtiyatları 2019-cu ildə 408,8 milyard ABŞ dolları təşkil etdi və qısamüddətli xarici borc nisbəti 2019-cu il tarixinə görə 32,9% təşkil etdi. Bu müddət ərzində ölkənin suveren kredit reytinqi də sabit səviyyədə qalmışdır.


Üzümüzü kimə çevirməliyik?\n20:00 01.03.2017 (Yenilənib 23:13 01.03.2017)\nAzərbaycan neftini əldə edən Qərbdən Dağlıq Qarabağ münaqişəsinin həlli üçün gözlənilən dəstək gəlmədi\nBAKI, 1 mart — Sputnik. Son zamanlar dünyada cərəyan edən proseslər "təkqütblü dünya" ideyasına zərbələr endirir. Görünən budur ki, dünyada tamamilə yeni dəngələr yaranır. Bölgənin əsas oyunçuları olan Türkiyə və Rusiya "Avrasiyaçılıq modeli"ni işə salır. Qərb isə Yaxın Şərqdə sünni-şiə qarşıdurmasını dərinləşdirməklə məşğuldur.\nArtıq "Vəhşi Qərb" sindromunun yaşana biləcəyi də istisna deyil. Silahlar işə düşəcəksə, bölgədə sabitlik yaratmaq imkansız olacaq. Avroatlantik məkana inteqrasiya tərəfdarı olanların vəziyyəti elə də ürəkaçan görünmür. Qərb isə hələ də susqunluq nümayiş etdirir.\nAzərbaycanın maraqları bölgədə sülhün bərqərar olmasını tələb edir. Əgər bölgədə Səudiyyənin, İranın, Türkiyənin, ABŞ-ın, Rusiyanın və digər ölkələrin daxil olduğu savaş başlayacaqsa, Azərbaycan üçün də ürəkaçan olmayacaq.\nSon 30 ildə Azərbaycan Ermənistanın işğalçılıq siyasətindən, qonşularının təhdidlərindən, ABŞ-ın ikili stantdlartlarından təngə gəlib. Bu fonda Türkiyə də müstəqil siyasət apara bilməyib. Ankaranın Azərbaycana münasibəti Vaşinqtonun çıxaracağı hökmdən asılı olub.\nArtıq Qarabağ probleminə Qərbin münasibətində ciddi korrektələr etmək zamanının çatdığını bəyan edə bilərik. Unutmaq lazım deyil ki, Qarabağla bağlı yanlış mövqe nəticəsində məğlub olan Qərb dəyərlərinin özüdür və artıq ictimai rəydə Qərbə münasibətdə radikallığın əsas elementə çevriləcəyini ehtimal edə bilərik.\nÖlkəmiz müstəqilliyini elan edəndə çoxları belə düşünürdü ki, öz neftini Rusiyadan yan keçməklə Qərbə nəql edən Bakı, Qarabağ məsələsində dünyanın böyük dövlətlərinin dəstəyini qazana və münaqişənin ölkənin ərazi bütövlüyü çərçivəsində həllinə nail ola bilər. Bu, romantik nəticə deyildi. Belə təhlillər aparmaq üçün arqumentlər kifayət qədər ciddi idi.\nABŞ başda olmaqla, nüfuzlu Qərb dövlətləri enerji ehtiyatları ilə zəngin Xəzər bölgəsində möhkəmlənməyə çalışırdı. Bu məsələdə Azərbaycan önəmli oyunçu idi və qonşularının güclü təzyiqlərinə baxmayaraq enerji ehtiyatlarının alternativ marşrutlarla dünya bazarlarına çıxarılması üçün ciddi addımlar atırdı.\nMəhz belə bir vaxtda Qərbin güclü dəstəyi sayəsində Bakı-Tiflis-Ceyhan kəməri layihəsi razılaşdırıldı. Lakin bölgədə daha da möhkəmlənmək üçün təkcə enerji layihələri kifayət etmirdi və Dağlıq Qarabağ münaqişəsi kimi kifayət qədər geniş bölgəni qarışdıra biləcək təhlükəli münaqişənin də həlli lazım idi.\nAmma Azərbaycan neftini əldə edən Qərbdən bu münaqişənin həlli üçün gözlənilən dəstək gəlmədi. Əksinə, ABŞ Konqresi tərəfindən qəbul edilən bədnam 907-ci düzəliş sayəsində Azərbaycan uzun müddət bu ölkənin yardımlarından məhrum oldu, Amerika, digər Qərb dövlətləri təcavüzkar Ermənistana heç bir əməli təzyiq göstərmədi və münaqişə həll edilməmiş qaldı.\nBeləliklə də Azərbaycanda haqlı məyusluq yarandı: bir halda ki, Qərb Qarabağ məsələsində Azərbaycana heç bir əməli kömək etmir, Rusiya və İran kimi qonşularla təhlükəli oyuna girib ölkənin zəngin neft ehtiyatlarının üzünü Qərbə çevirmək nəyə lazım idi? Praqmatik maraqlar balans siyasətinin davam etməsini tələb edir…\nbalans, Şərq, İran, Qərb, Rusiya, Türkiyə, Azərbaycan, ABŞ, siyasət\nAnkara Qərbi xəbərdar etdi: "Sizi də vuracaq"\nQərbdən qopmaq — qandallardan qurtuluşdur


Füzuliylə Vahidin fərqi nədə idi? – Ədəbi tənqid\n1 Mart 2016 14:12\nHələ ötən əsrdə dahi Cəfər Cabbarlı “M.F.Axundov haqqında” məqaləsində yazırdı: “Şairlər, ədiblər, Füzulini ötməyə deyil, bəlkə ona yetişməyə və var qüvvələri ilə öz əsərlərini Füzulinin əsərlərinə bənzətməyə və beləliklə, ədəbiyyatı qırıldığı nöqtəyə vardırmağa və orada bərkitməyə çalışırdılar. “Füzuliyanə” qəzəllər yazmaq şairlərin idealı olmuşdu”.\nBu sözlərdə müəyyən həqiqət olduğunu qeyd edib onu deməliyik ki, Füzuli qəzəl məktəbinə daxil olub bu məktəbin ənənələrini yeni tarixi-ictimai-ədəbi şəaritə uyğun sürətdə davam etdirə bilən, dahi şairimizin ümman kimi geniş və dərin yaradıcılığından öz üslubuna müvafiq incilər seçib lirikasını ziynətləndirə bilən qəzəlxanımız məhz Əliağa Vahiddir.\nFüzulinin təsvir və tərənnümü mahiyyət, məzmun etibarilə lirik-fəlsəfidirsə, Vahidin təsvir və tərənnümü lirik-fəlsəfi deyil, yalnız lirikdir. Məlumdur ki, Füzuli həm lirik şair, həm də filosof şairdir, mütəfəkkirdir:\nBu qəmlər kim, mənim vardır, bəyirin başına qoysan,\nDegil bihudə gər yağsa fələkdən başıma daşlar,\nBu beytlərdə Füzuli kədər hissini dərin fəlsəfi düşüncə ilə yoğurub öz oxucusuna təqdim edir. Bu beytlərdə ifadə olunan fikir mübaliğədir, həm də elə mübaliğədir ki, bu, məhz dahi və mütəfəkkir şairlərin qələmindən çıxa bilər... Vahid isə özünün qəm, həsrət hissini lirik-realistik üslubda belə tərənnüm edir:\nSənsiz ey şux, mənim xoş güzaranım yoxdur,\nSən ki, yoxsan elə bil cismdə canım yoxdur.\nFüzulinin fəlsəfi tərənnümünün mayası kədərdir. Füzulinin kədəri bədbinlik deyil, fəlsəfi kədərdir, “fəqrlərin” kədəridir. “Füzuli aləmi-insaniyyətdə bütün qəmzadələrin və möhnətkeşlərin yüklərini götürmək üçün xəlq olunubdur” (Firudin bəy Köçərli).\nBu kədərlə bağlı olaraq, Füzuli qəzəlləri ağır, təmkinli, ciddi ruha maliksə, Vahidin lirikasına şuxluq və xəfiflik hakimdir. Əgər Füzulinin qəzəllərində yüklü dəvə karvanlarının ləngərli, ağır və təmkinli gedişinin ahəngi varsa, Vahid qəzəllərində dağ çayına məxsus itilik və həzin bir musiqilik var. Siz dağ çayının öz sahilində duran sal bir qayanı öpdüyünü görmüsünüzmü? Dağ çayı aşiq isə, sal qaya məşuqədir. Sanki dağ çayı öz sevgilisinin – qayanın ayaqlarına yıxılıb onu öpür, onu mədh edir, pıçıltılarla ona öz eşqini izah edir. Fəqət qaya isə məğrurdur. O, dağ çayına əyilmir, ona etina belə etməyir. Vahidin qəlbindən süzülüb gələn beyt və misralarda dağ çayına məxsus fədakarlıq, kövrəklik və ahəngdarlıq vardır:\nSənin gözəlliyinin mübtəlasıyam, gözəlim,\nO qara gözlərinin can fədasıyam, gözəlim.\nBəlalı aşiqinəm, baxma qeyrilər sözünə,\nMəhəbbət aləminin binəvasıyam, gözəlim.\nYolunda müntəzirəm, can verim görəndə üzün,\nCəfa çəkənlərin əhli-vəfasıyam, gözəlim.\nElə nə zülüm varındır, əgər dilim yansın,\nDesəm cəfalarının narizasıyam, gözəlim.\nƏfsanəvi aşiq surətləri olan Məcnunun, Fərhadın adına Füzulinin qəzəllərində tez-tez rast gəlirik. Füzuli öz eşqinin şiddət və mahiyyətini ifadə etmək üçün bu əfsanəvi aşiqlərin adından böyük sənətkarlıqla istifadə etmişdir:\nQuşmu qərar edərdi başındakı yuvadə.\nBu ənənəvi vasitəni qəbul edən Vahid də orijinal və dolğun ifadələr yaratmaq üçün ondan tez-tez istifadə etmişdir:\nMən indi ki, varam, aləmdə ölməyib Məcnun,\nO yaxsa da deməyin öğrəbası yoxdur onun.\nFüzuli dövründə baş verən bütün ictimai-siyasi hadisələri öz lirikasında parlaq şəkildə əks etdirmişdir. Dahi şair müharibələrə, müharibə törədən padşahlara, sultanalara, xalqı acınacaqlı vəziyyətə salan feodallara, riyakar ruhanilərə, mənfəətpərəst tacirlərə qarşı mənfi münasibətini, “füqəra” təbəqəsinə isə hüsn-rəğbətini dönə-dönə qələmə almışdır.\nFəqr imiş, fəqr Füzuli, şərəfi-əhli-vücud,\nFüzulinin ictimai məzmunlu qəzəllərinə üsyan, kədər və şikayət hakimdir. Əgər:\nDərd çox, həmdərd yox, düşmən qəvi, tale zəbun\nbeyti ilə başlayan qəzəlində Füzuli idbarların rütbəsi ali olan, biliyə yüksək qiymət verilməyən bir cəmiyyətdə yaşadığını söyləyirsə, Vahid də ustadının yaradıcılğındakı bu gözəl xüsusiyyəti – ictimai motivi davam etdirərək öz dövrünün xarakteristikasını verir:\nVahid, elə bir dövrdə gəldi ki, cəhana,\nBir gözdə göründü bütün insan, əcəb oldu.\nVahid Füzuli ənənələrini və müasir şeirin tələblərini öz qəzəl yaradıcılığında birləşdirə bildiyi üçündür ki, özünün bədii irsi də qəzəl yazan başqa şairlərimiz üçün bir örnəyə çevrildi. “Naşıyam mən hələ Vahid kimi ustadə görə” – deyən şair Zeynal Cabbarzadə həmkarlarının mövqe və fikirlərini çox gözəl ifadə etmişdir.